Press Online :: Politika :: ETIOPSKI AVIONI NAPALI AERODROME U SOMALIJI\nETIOPSKI AVIONI NAPALI AERODROME U SOMALIJI\nEtiopski borbeni avioni napali su danas dva aerodroma u Somaliji koje drža islamisti, jedan u unutrašnjosti zemlje i drugi u glavnom gradu Mogadišu.Očevici navode da je do napada došlo samo nekoliko sati po formalnom objavljivanju rata Etiopije susednoj Somaliji, uz obrazloženje da Etiopija želi da zaštiti svoju suverenost koju ugrožava islamski pokret u Somaliji.\nDirektor aerodroma u Mogadišu Abdirahim Adan potvrdio je agenciji Rojters da je etiopski avion tipa MiG jutros napao rafalnom paljbom iz automatskog oružja međunarodni aerodrom u Mogadišu.\nNešto kasnije, tri borbena aviona napala su najveći somalijski vojni aerodrom u mestu Beledogle, oko 100 kilometara zapadno od Mogadiša.\nIntezivne borbe koje se vode već sedam dana u blizini somalijskog grada Baidoa postepeno prerastaju u pravi rat, a očevici navode da su videli kamione kojima sa evakuišu ranjeni Etiopljani.\nEtiopske vlasti su potpomognute saveznicima sa Zapada, a Etiopija je i vojno superiornija od susedne Somalije.\nRadikalni islamisti kontrolišu većinu teritorija u Somaliji još od opsade Mogadiša u junu ove godine. Etiopske vlasti i zapadne države smatraju da iza islamističkog pokreta stoji teroristička organizacija Al Kaida.


Humanitarni koktel za NURDOR - WANNABE MAGAZINE\nHumanitarni koktel za NURDOR\nMeđunarodna studentska organizacija AIESEC će u saradnji sa Rotarakt klubom “Konstantin Veliki” iz Niša, 5. septembra 2013. godine, u hotelu “My space”, sa početkom u 19 časova, održati humanitarni koktel, sa ciljem prikupljanja novčanih sredstava za NURDOR (Nacionalno Udruženje Roditelja Dece Obolele od Raka).\nOvog leta, AIESEC će kroz projekat “Seize the day” uključiti širu društvenu platformu u borbu za dečiji život. Akciju su podržali i internacionalni studenti koji, došavši iz pet različitih zemalja, žele da deci priušte interesantno i jedinstveno iskustvo kroz igru i druženje. Takođe, kao znak podrške, članovi AIESEC-a će prilikom jedne od poseta ovim mališanima pokloniti igračke.\nMeđutim, kao najvažniju od svih aktivnosti koje sprovodimo za mališane iz udruženja NURDOR, ističemo humanitarni koktel koji organizujemo sa ciljem prikupljanja finansijskih sredstava neophodnih za obezbeđenje kvalitetnih uslova lečenja i života ove dece i njihovih roditelja.\nS tim u vezi, sa zadovoljstvom vas pozivamo da svojim prisustvom upotpunite ovu humanitarnu akciju. Za učešće na humanitarnom koktelu se možete prijaviti kontaktiranjem naše organizacije preko mail adrese office.nis@aiesec.org.rs do 1. septembra 2013. godine.\nPomozimo zajedno onima kojima je naša pomoć najpotrebnija!


NEMCI, KO ĆE DRUGI - F1 tim Mercedesa napravio zamenu za respirator, i to bolju - SPORTSKI ŽURNAL\nPrednost u odnosu na respirator je što bolesnik ne mora da bude pod dejstvom sedativa\nStručnjaci iz ekipe Mercedesa pomogli su u razvoju uređaja koji konstantno doprema kiseonik u pluća pacijenata bez potrebe da koriste respiratore.\nU saradnji sa univerzitetom u Londonu konstruisan je uređaj pod imenom CPAP koji usmerava konstantni dotok vazduha u pacijentova usta i nos što olakšava disanje. Rešenje je odobrila i medicinska agencija MHRA.\nPrednost u odnosu na respirator je što bolesnik ne mora da bude pod dejstvom sedativa. Trenutno je 40 ovih uređaja isporučeno bolnicama, a ukoliko sve bude kako je planirano Mercedes će proizvoditi 1.000 primeraka dnevno.\n- Formula 1 je pokazala impresivan odgovor na poziv u pomoć - rekao je Endi Kovel, vodeći inženjer za razvoj pogonskih jedinica u Mercedesu.


Vesti online / Vesti / Svet / Marin le Pen i Melanija Tramp imaju nešto zajedničko i nije za pohvalu\nMarin le Pen (levo) i Melanija Tramp (desno) vole plagijate\nU govoru koji je održala za Prvi maj, desničarska populistkinja je ukrala nekoliko pasusa od konzervativnog konkurenta Fransoe Fijona, koji je ispao u prvom krugu.\nLe Penova je od reči do reči preuzela najmanje četiri pasusa iz govora, koji je Fijon održao 15. aprila.\nReč je o delovima u kojima se govori o velikom značaju Francuske kada je reč o geografskom položaju i jeziku, kao i o posebnom putu kojim bi Francuska mogla da krene u 21. veku.\n* Le Pen: Imaćemo nacionalnu valutu, ali i zajedničku...\n* Le Penova hoće novu EU - Evropsku alijansu slobodnih i suverenih država\nUpitan o plagijatu, zamenik predsednika Nacionalnog fronta Florijan Filipo, priznao je da je preuzet “kratak dirljivi pasus” iz govora o Francuskoj i da Le Penova u tom smislu nije sitničar.\nLe Pen, koja zagovara raskid Francuske sa EU i ukidanje evra u Francuskoj, u nedelju će se u drugom krugu predsedničkih izbora suočiti sa proevropski nastrojenim reformistom Emanuelom Makronom.\nDa podsetimo, tokom američke izborne kampanje, sadašnja prva dama Melanija Tramp iskopirala je delove govora svoje prethodnice Mišel Obame.\nMelanija je u nekoliko rečenica o lekcijama koje je ona naučila od svojih roditelja i važnosti njihovih lekcija za njeno iskustvo sa sopstvenom decom, od reči do reči citirala govor Mišel Obama koji je ona održala na Konvenciji demokrata 2008.\nOvo je naišlo na žestoke kritike američke i svetske javnosti, ali to očigledno nije previše uticalo na popularnost njenog supruga koji je kasnije ipak uspeo da osvoji izbore.\nSVET Makronova vizija Evrope u budućnosti


Austrija najavila pojačanu kontrolu granica za još pola godine – Fokus.ba\nAustrija najavila pojačanu kontrolu granica za još pola godine\nVlada Austrije produžila je za dodatnih šest mjeseci kontrole granica koje je uvela radi suzbijanja neregularnih migracija na granicama sa Slovenijom i Mađarskom, javlja Anadolu Agency (AA).\nKontrole austrijske granice trebale su biti okončane 11. novembra, a austrijski ministar odbrane Herbert Kickl poslao je pismo Evropskoj komisiji u kojem je saopćio da će kontrole granica biti nastavljene do maja naredne godine.\nOn je naveo da je razlog za produženje kontrola granica to što od velike migrantske krize 2015. godine nije došlo do smanjenja neregularnih migracija i uspostave stabilnosti duž austrijskih granica sa Slovenijom i Mađarskom.\n“Smatramo to oprečnim evropskim standardima”, poručio je Šarec.\nKomesar Evropske unije za migracije Dimitris Avramopulos je prošlog mjeseca pozvao Austriju da što prije okonča granične kontrole i vrati na snagu slobodno kretanje u skladu s normama Schengenske zone.\nBosanac opljačkao 100.000 eura iz banke u Austriji, pa pobjegao u Fordu bh. tablica\nTony Blair: Napravite još jedan referendum, Brexit treba odbaciti


Srbija je 22. novembra 2019. godine potpisala Protokol kojim se menja Konvencija 108, poznatiji kao Konvencija 108+, ali ga još nije ratifikovala, ukazao je Poverenik za informacije od javnog značaja i zaštitu podataka o ličnosti Milan Marinović.\nOn je ukazao i na početak primene Zakona o zaštiti podataka o ličnosti ("Sl. glasnik RS", br. 87/2018 - dalje: ZZPL), od 22. avgusta 2019. godine, kojim su nametnute brojne nove obaveze organima vlasti i Povereniku, a period prilagođavanja od devet meseci nije bio dovoljan da organi vlasti budu u potpunosti spremni za adekvatnu primenu ZZPL, zbog čega je Poverenik tražio odlaganje primene ovog zakona, ali to nije prihvaćeno.\nPoverenik je u skladu sa ZZPL doneo nekoliko podzakonskih akata koji bliže uređuju oblast zaštite podataka o ličnosti.\nTakođe, ukazao je i na trenutno stanje u oblasti zaštite podataka o ličnosti, na osnovu prakse Poverenika, kao i na brojne izazove u vezi sa primenom ZZPL. Posebno je istakao nedovoljan odziv organa vlasti da obaveste Poverenika o licu za zaštitu podataka o ličnosti i time ispune svoju zakonsku obavezu. Takođe je ukazao na brojne obuke iz oblasti zaštite podataka o ličnosti koje je održao Poverenik, a posebno na sporazum Poverenika i Fakulteta za bezbednost kojim se uspostavlja kratak program studija "Obuka menadžera za zaštitu podataka o ličnosti", u kom će služba Poverenika predstavljati nastavnu bazu za realizaciju ovog programa.\nIzvor: Vebsajt Poverenika, 28.1.2020.


Rusija šalje avijaciju u Siriju - 30.09.2015, Sputnik Srbija\nRuski senatori jednoglasno su glasali za korišćenje Oružanih snaga Ruske Federacije u inostranstvu, saopštio je u sredu šef administracije Kremlja Sergej Ivanov. 30.09.2015, Sputnik Srbija\npolitika, vesti, rusija, svet, valentina matvijenko, savet federacije\n09:30 30.09.2015 (Osveženo: 16:19 05.10.2015)\nRuski senatori jednoglasno su glasali za korišćenje Oružanih snaga Ruske Federacije u inostranstvu, saopštio je u sredu šef administracije Kremlja Sergej Ivanov.\n„Savet Federacije jednoglasno je podržao molbu predsednika. 162 glasa ’za‘, bez uzdržanih i ’protiv‘“, rekao je Ivanov novinarima.\nAmbasada SAD: Putin i Obama su se dogovorili\n30 Septembar 2015, 10:45\nŠef administracije ruskog predsednika Sergej Ivanov je saopštio da se predsednik Sirije Bašar Asad obratio Vladimiru Putinu s molbom za vojnu pomoć.Predsednik Rusije Vladimir Putin podneo je gornjem domu ruskog parlamenta pitanje o saglasnosti za korišćenje Vojske Rusije u inostranstvu. Savet Federacije je izdao odgovarajuću dozvolu. Pitanje korišćenja Oružanih snaga Rusije u inostranstvu tiče se Sirije.\nRusija tražila od Amerike da ukloni avione iz Sirije\n30 Septembar 2015, 11:36\n„U vezi sa tim želim da vas informišem da se predsednik Sirijske Arapske Republike obratio rukovodstvu naše zemlje s molbom za vojnu pomoć. Možemo da konstatujemo da se protiv terorizma, naravno, treba boriti, treba ujediniti napore, ali je pritom neophodno poštovati norme međunarodnog prava“, rekao je Ivanov novinarima. On je naglasio da je reč isključivo o operaciji vojno-vazdušnih snaga, dok je korišćenje kopnenih jedinica isključeno.\nPeskov: Rusija jedina legitimno u Siriji\n30 Septembar 2015, 11:00\nRusija će informisati partnere o operaciji na Bliskom istoku posredstvom Ministarstva inostranih poslova Ruske Federacije, izjavio je zamenik šefa ruske diplomatije Mihail Bogdanov.„Prvo i najvažnije — reč je konkretno o Siriji. Nije reč o postizanju bilo kakvih spoljnopolitičkih ciljeva, zadovoljavanju bilo kakvih ambicija, za šta nas redovno optužuju naši zapadni partneri, reč je isključivo o nacionalnim interesima Ruske Federacije", rekao je Ivanov.\nMoskva čeka reakciju partnera na poziv za saradnju\n30 Septembar 2015, 11:58\nMeđu učesnicima zasedanja bili su šef administracije ruskog predsednika Sergej Ivanov, predsednik odbrambenog komiteta Saveta Federacije Viktor Ozerov, prvi zamenik predsednika međunarodnog komiteta Vladimir Džabarov.\nSivkov: Rusija će u Siriju uputiti 40 do 60 aviona\n30 Septembar 2015, 12:41\nPoslednji put u martu 2014. Savet Federacije jednoglasno je odobrio zahtev predsednika da se Oružane snage Rusije koriste na teritoriji Ukrajine (Autonomna Republika Krim) do normalizacije društveno-političkog stanja u toj zemlji.\nPredstavnici Rusije su pritom ukazivali da prihvatanje ove odluke ne znači da Ruska Federacija namerava da koristi svoju armiju u Ukrajini. Ubrzo nakon usvajanja ove odluke, Krim je, na osnovu referenduma, postao deo Rusije, a Kijev je počeo vojnu operaciju na jugoistoku zemlje, gde su se žitelji pobunili protiv nove vlasti.


Uskoro i u Požarevcu pregledi za dobijanje dozvole za posedovanje oružja (VIDEO) - TPKNEWS\nNaslovna/Uncategorized/Uskoro i u Požarevcu pregledi za dobijanje dozvole za posedovanje oružja (VIDEO)\nVlasnici i budući vlasnici oružja moći će uskoro i u Požarevcu da obavljaju sistematske preglede za dobijanje dozvole za posedovanje oružja.\nDirektor Doma zdravlja u Požarevcu, Dragan Rakić kaže da su dobili rešenje od inspekcije Ministarstva zdravlja i da će svi podnosioci zahteva uskoro moći da dobiju bliže informacije o postupku pregleda i izdavanja uverenja.\nPregledi će započinjati pribavljanjem mišljenja izabranog lekara, nakon čega će podnosioce zahteva koji izvrše uplatu upućivati na lekare specijaliste u Medicini rada.\nRakić kaže da će cena usluge iznositi najverovatnije oko 3.500 dinara, ali i da postoji mogućnost da Dom zdravlja Požarevac bude jedina zdravstvena ustanova u okrugu koja će izdavati ovu vrstu uverenja.\nVeliki problem je veliki broj stanovnika na privremenom radu u inostranstvu. Međutim, oni će umesto kod izabranog lekara (koga većina nema), lekarsku dokumentaciju za preglede (prevedenu na srpski) pribavljati u mestu boravka.\nŠto se same dinamike pregleda tiče, direktor Doma zdravlja je izrazio očekivanje da će tri lekara koja će biti zadužena za ove preglede moći dnevno da pregledaju od 100 do 150 ljudi.\nLekarsko uverenje za potrebe izdavanja dozvola za nošenje oružje, važiće 5 godina, ali je moguće izdavanje na kraći vremenski period.\nPravilnik o utvrđivanju zdravstvene sposobnosti fizičkih lica za držanje i nošenje oružja, stupio je na snagu 1.oktobra.\nLovci, ali i svi ostali stanovnici Braničevskog okruga koji žele da nose oružje, prolaziće obavezne lekarske preglede koje će ubuduće obavljati i Dom zdravlja u Požarevcu.


Arsić: Tadićev stav prema kosovskim izborima je svetinja\nNačelnik Kosovskog okruga Goran Arsić, izjavio je da Srbi sa Kosova treba da slede poruku predsednika Srbije Borisa Tadića da na izborima 15. novembra ne treba učestvovati. “Ja kao legalno izabrani predstavnik dela srpskog naroda na Kosovu sigurno neću izaći na izbore, jer je za mene stav predsednika Srbije svetinja”, rekao je Arsić KIM radiju. Načelnik Kosovskog okruga smatra da su kosovski izbori štetni za Srbe u pokrajini, i nada se da će većina Srba sa Kosova poslušati stav predsednika i Vlade Srbije. „Ipak ima određen broj ljudi koji će i pored stava predsednika Tadića, da na tim izborima ne treba učestvovati, ipak uzeti učešće. Međutim, oni neće biti relevantni predstavnici srpskog naroda jer će izlaznost siguran sam biti vrlo mala“, rekao je Arsić. Po njegovim rečima juče je istekao rok za prijavu stranačkih lista na tim izborima i mnogi su to iskoristili da ponovo aktiviraju ili iznova formiraju svoje stranke koje, kako je rekao, ni ovoga puta neće imati podršku većine Srba sa Kosova. Arsić je podsetio na stav vlasti u Srbiji po pitanju kosovskih lokalnih izbora, rekavši da "Srbi ne prihvataju institucije samoproglašene države Kosovo i većina Srba na tim izborima neće učestvovati".


Fudbal: Super liga Srbije 2017/18, 36. kolo - Dan u Beogradu\nNaslovna » Izlasci » Sport » Fudbal: Super liga Srbije 2017/18, 36. kolo\nAh Neša 10. maj 2018. Sport Postavite komentar\nSve utakmice na programu su u nedelju, 13. maja od 17.00 i 19.00, a u Beogradu igraju… beogradski klubovi.\nPosle utakmice na Marakani pred praznim tribina, ovogodišnji šampion Crvena zvezda gostuje Vojvodini.\nVoždovac dočekuje Partizan koji je ekstra motivisan posle pobede u dramatičnom polufinalu Kupa Srbije. Naime, crno-beli su eliminisali Čukarički golovima Antonova i Ilića u 90 minutu. Nadoknadili su 2:4 iz prvog meča i prošli u finale koje je na programu 23. maja u Surdulici. Rival Partizanu biće Mladost iz Lučana koja je pobedila Mačvu 4:0 (prva utakmica 1:1).\nDruga „beogradska“ utakmica je u okviru plej-auta, a na Banjici se sastaju Rad – Zemun.\nNapredak – Čukarički (17.00)\nVojvodina – Crvena zvezda (17.00)\nBorac – Radnik (19.00)\nMačva – Javor (19.00)\nMladost – OFK Bačka (19.00)\nRad – Zemun (19.00)\nSpartak – Radnički (19.00)\nVoždovac – Partizan (19.00)\nTagovibeograd fk rad fk voždovac fudbal izlasci sport super liga srbije\nPrethodni Nedelja Evrope na Vračaru: „Evropa priča“ živa biblioteka\nSledeći Prvi frizerski festival „Belgrade GatHAIRing“


Carmeuse uputio pomoć opštini Lučani - Ozonpress :: internet portal\nTag: Carmeuse, Lučani, pomoć\nCarmeuse uputio opštini Lučani pomoć za sanaciju odbrambenog bedema.\n2.000 TONA KAMENOG AGREGATA ZA ODBRANU OD POPLAVA\nVodeći svetski proizvođač kreča i proizvoda od krečnjaka Carmeuse, uputio je opštini Lučani donaciju od 2.000 tona kamenog agregata za punjenje džakova, kojim će biti izvršena sanacija oko 2.000 metara dugog bedema koji treba da spreči da novi, najavljeni talas, ne poplavi to područje.\n– Carmeuse je uvek tu da pomogne kad je potrebno. Naravno da smo odmah pozitivno odgovorili na molbu predsednice opštine Lučani. Lokalna zajednica u kojoj poslujemo i Srbija uopšte, uvek može da računa na našu pomoć – izjavio je direktor Jelen Do Carmeuse Srbija Srđan Marković.\nlola 10/03/2016 u 19:38 Odgovorite


Nagetsi ne žele da komentarišu Jokićev test na virus korona, ESPN otkriva protokol koji Nikolu čeka - BIGportal.ba\n24 Juna, 2020 24 Juna, 2020 0106\nCentru Denvera je odobreno da ostane duže u Srbiji i nije on jedini na listi izuzetaka\nVest da je Nikola Jokić zaražen virusom korona bacila je senku na istog dana, samo ranije, objavljenu informaciju da je na isti virus pozitivan Novak Đoković. Oba rezultata su svetom odjeknula poput bombe, ali nisu imala razarajuće dejstvo jer su se ovi ishodi očekivali s obzirom na to da su dvojica najboljih srpskih sportista bila na događajima gde je Kovid19 uzeo maha.\n– Jokić, koji je prošle sedmice testiran pozitivno na virus Kovid19 spada u asimpotmatske slučajeve. Očekuje se da će mu u nedelju biti odobreno da otputuje u Denver”, piše ESPN pozivajući se na svoje izvore. – Prema protokolima lige, Jokiću su potrebana dva negativna testa u roku od 24 sata kako bi dobio dozvolu da krene put SAD. Kada stigne u Denver, moraće da se podvrgne kardiovaskularnom pregledu i iznova da se još jednom testira na virus.\nNikad objavljeni DETALJI o smrti Majkl Džeksona


Apr 10, 2020 Canon imagePROGRAF, Canon Srbija\nZato što je kompaktan, kompetitivne cene i zato što konstantno pravi visokokvalitetne otiske, ovaj uređaj koji je jednostavan za korišćenje postao je veliki hit u okruženjima koja zahtevaju manje obime štampe. Klijenti u maloprodaji i obrazovanju jednostavno i ekonomično sami prave visokokvalitetne postere, mape i crteže kad god im je potrebno.\nZa štampu velikog formata\nKlijenti u građevinarstvu prave vodootporne planove i CAD crteže na Canon-ovim jedinstvenim vodootpornim medijima bez potrebe za laminacijom. Korporativne kancelarije bez muke, bezbedno i tiho prave otiske velikog formata izuzetnog kvaliteta, iznova i iznova. Ne samo da svi oni smanjuju svoje troškove spoljnih saradnika, već i svi imaju koristi od punih verzija PosterArtist V3.0 softvera za pravljenje postera i Free Layout Plus alatke za šablone – koji se isporučuju besplatno uz štampač.\nI partneri i klijenti su oduševljeni mogućnostima ovog uređaja i time koliko lako i efikasno mogu da prave visokokvalitetne postere, mape i crteže na zahtev.\nOn se pokazao kao naročito korisna prilika za Canon-ovog partnera za kanal, firme Optimus Prices. Njen menadžer, Rubén Gonzalez, to dovodi u vezu sa činjenicom da su: „uređaji imagePROGRAF veoma tihi i pružaju odličnu linijsku definiciju uz kompetitivne cene.“\nCanon imagePROGRAF uređaji su svestrani i jednostavni za korišćenje\nIstovremeno, jedan od njihovih klijenata, Carlos Martínez, direktor odeljenja za grafičke umetnosti, sliku i zvuk i uslužne delatnosti škole Salesianos Atocha u Madridu, oduševljeno kaže: „imagePROGRAF uređaji se ističu zbog širokog opsega boja koje reprodukuju. Oni takođe proizvode izvanredan intenzitet i zasićenje boja.\nSvestrani su i jednostavni za korišćenje, zbog čega su veoma pristupačni našim učenicima, što je izuzetno važno za obuku koju pružamo u okviru naše ponude različitih modula. Pored toga, u slučaju CAD/CAM primena, jasna i precizna reprodukcija finih linija je od suštinskog značaja. Sve to ih čini savršenom alatkom kojom naše studente približavamo najsavremenijim tehnologijama sa kojima će se susreti sutra u poslovnom svetu.“


Beta 11. decembra 2018. 11:45\nPolitikolog Radivoje Jovović ocenio je da je vlast Aleksandra Vučića autokratska, te da „produkuje i finansira fašizam i vlada uz upotrebu fašizma“.\n„Taj režim stvara društvenu atmosferu u kojoj se opozicija naziva ološem, divljacima, državnim neprijateljima“, kazao je Jovović na tribini vojvodjanske Antifašističke koalicije „Ekstremizam i ljudska prava – Srbija 2018“ koja je održana sinoć u Pančevu povodom Medjunarodnog dana ljudskih prava, 10. decembra.\nJovović je naveo da u Srbiji zato nesmetano deluju i brojne neofašističke organizacije koje, izmedju ostalog, za cilj imaju i obračun sa političkim neprijateljima, a to se, kako je dodao, videlo i prilikom nedavnog fizičkog napada na jednog od opozicionih lidera Borka Stefanovića.\nAktivistkinja Gradjanske akcije Pančevo Ljiljana Spasić ocenila je da je društvo u Srbiji duboko podeljeno, te da izvršna vlast ne čini ništa da spreči nasilje, koje, kako je upozorila, više nije samo verbalno.\n„U Srbiji danas ne postoji ni ekonomska stabilnost, ni uredjenost institucija, niti imamo razvijenu gradjansku svest, dok političke partije neguju kult lidera. Nama je neophodna solidarnost i gradjanska hrabrost, lična odgovornost i poštovanje ljudskih i manjinskih prava – kako bismo izborili pravo na pristojan i normalan život“, ocenila je Ljiljana Spasić.\nOna je poručila i da gradjani ne mogu da čekaju da neko drugi uradi nešto za njih, te pozvala civilni sektor da pojača pritisak na donosioce odluka kako bi si obezbedilo poštovanje ljudskih prava.\nDodala je da je poražavajuće što su za civilne organizacije koje zagovaraju gradjanske vrednosti u Pančevu zatvorne sve institucije i poslednjih nekoliko godina.\nSpasić je ocenila da političke elite organizovano rade na kolektivnom brisanju sećanja, pre svega na ono što predstavlja antifašističku tradiciju ovog društva.\nStudentkinja sociologije Nataša Ivaneža, koja je istraživala delovanje ekstremista u Srbiji, kazala je da većina ekstremističkih desničarskih organizacija u Srbiji deluje legalno, odnosno da su uredno registrovane u Agenciji za privredne registre (APR) i to uglavnom kao humanitarne organizacije, što je, kako je dodala, u suprotnosti sa onim kako deluju u praksi.\n„Niti se pitamo o bilo čemu, sem ako im eventualno trebaju izvodjači radova ili topovsko meso. Naši udžbenci istorije se završavaju na 1945. godini i mi i ne znamo šta je antifašizam. Živimo u apsolutno konfuznom društvu u kojem preovladjuje šizofrena atmosfera“, ocenila je Ivaneža.\n„To pokazuje da nema sankcija za kršenje ljudskih prava“, ocenila je ona.\nJavna akcija i tribina u Pančevu, na kojoj je nastupao i hor „Naša pjesma“ sa antifašističkim repertoarom, organizovani su u okviru projekta „Mapiranje ekstremizma i gradjanski otpor – Srbija 2018“ koji sprovode Centar za podršku ženama i vojvodjanska Antifašistička koalicija, uz podršku Fondacije za otvoreno društvo Srbija.\nU okviru ovog projekta mladi polaznici istraživali su ekstremističke i desničarske organizacije u Novom Sadu, Vojvodini i Srbiji, njihovo delovanje i odnos države, odnosno pravosudnih organa prema neofašističkim pojavama i incidentima koje su izazvali.\nVojvodjanske nevladine organizacije okupljene u Antifašističku koaliciju organizovale su prethodno javne akcije i tribine u Novom Sadu, Kikindi i Beogradu i Zrenjaninu.\nVojvodjanska antifašistička koalicija 9. maja ove godine objavila je i Proglas o otporu fašizaciji društva, kojim se poziva na stvaranje društvene snage koja će promovisati vrednosti antifašizma, te pružati otpor političkim i društvenim procesima zasnovanim na totalitarizmu, autoritarizmu, kultu ličnosti, represiji, širenju straha i nasilja.


Skandalozno: Ana Brnabić napala francuske medije – Otvoreno\nPočetnaVestiSkandalozno: Ana Brnabić napala francuske medije\npetak, 24. jula 2020 : 12:30\nSkandalozno: Ana Brnabić napala francuske medije\nPremijerka Srbije Ana Brnabić izjavila je danas da smatra da je francuska novinska agencija AFP imala “čisto političke” razloge da piše o slučaju Ljubiše Djurića, koji je preminuo u Kliničko-bolničkom centru Zemun od posledica zaraze korona virusom.\nU bolničkom izveštaju za Ljubišu Djurića, čiju je kopiju dobila AFP, doktorka je napisala da je 9. aprila, 2020. godine u 03.08 sati “kontaktiran anesteziolog iz Respiratornog centra radi prevodjenja trenutno bez slobodnih mesta”, a to predstavnici vlasti i nadležni u KBC negiraju i tvrde da je respiratora bilo na raspolaganju.\n“Ja kao predsednica Vlade Srbije ne mogu da dopustim, kao neko ko voli Srbiju, napada na moju zemlju i neću da dopustim unižavanje Srbije”, kazala je Brnabić za TV Pink.\nPonovo je naglasila da o epidemiji korona virusa u Srbiji piše agencija iz zemlje čiji su rezultati u borbi protiv virusa sa srpskim “neuporedivi”, kao i da Srbija ima “impresivne rezultate” kada se uporede sa drugim državama Evrope.\nKazala je da joj je juče na konferenciji za novinare bilo teško da sluša direktora KBC Zemun Dragoša Stojanovića koji je morao da objašnjava slučaj Ljubiše Djurića novinarima koji o tome pitaju, a nisu lekari.\nGovoreći o interesovanju novinara o stanju epidemije u Srbiji, količini medicinske opreme kojom raspolaže zemlja i o konkretnim slučajevima, Brnabić je kazala da je reč o napadima na zdravstveni sistem Srbije, a preko toga napad na predsednika Srbije Aleksandra Vučića.\nBrnabić je ponovila da niko zaražen korona virusom u Srbiji nije umro zbog toga što nije dobio ili je čekao slobodan respirator.


Beta 13. marta 2017. 18:05\nMinistar poljoprivrede i zaštite životne sredine Srbije Branislav Nedimović izjavio je danas u Arilju da je Srbija u poslednja dva meseca izvezla 12.000 tona maline i da dominira u kvalitetu tog voća.\n„Mi smo potpisnici različitih sporazuma koji garantuju otvoreno tržište, ali Srbija dominira u kvalitetu i uvezena roba ne može trenutno da parira domaćoj“, naglasio je ministar, navodi se u saopštenju.\n„Želimo da sagledamo malinu kao strateški poljoprivredni proizvod, ne samo u okviru otkupne cene koja će biti ove godine, već i šire – da li imamo dovoljno skladišnih kapaciteta za kompletnu proizvodnju i šta će se dešavati u narednim godinama“, rekao je Nedimović.\n„Što više imamo proizvodjača sa oznakom geografskog porekla, poljoprivreda postaje konkurentnija, a onda možemo da dobijemo veću cenu“, naveo je Nedimović.\n„Ko bude imao kvalitetnije mleko davaćemo mu više novca. Da razdvojimo kvalitet od nekvaliteta, da ne bude svima isto“, rekao je Nedimović.


Žene u kopačkama: Veliko interesovanje za Ženski fudbalski klub Inđija – RTV Centar Srem\nŽene u kopačkama: Veliko interesovanje za Ženski fudbalski klub Inđija\n03/11/2016 rtvcentarsrem Društvo, Inđija, Sport 0\nŽenski fudbalski klub Inđija bio je domaćin selektivnog treninga za izbor pionirske selekcije u organizaciji Fudbalskog saveza Vojvodine. Među pionirkama našla se i članica inđijskog kluba, Ljiljana Kovačević. Podsetimo, Ženski fudbalski klub Inđija osnovan je pre samo par meseci i već sada postiže zavidne rezultate u Razvojnoj ligi Vojvodine.\nLjiljana Kovačević ima 12 godina i tri i po godine trenira fudbal. U ŽFK Inđija stigla je iz Nove Pazove pre par meseci i kako i sama kaže, zaljubila se u ovaj sport.\nŽFK „Inđija“ osnovan je na inicijativu Saveza sportova i u veoma kratkom periodu završeni su svi administrativni poslovi. Formirana je ekipa koja se takmiči u Razvojnoj ligi Vojvodine. U samom startu zabeležni su odlični rezultati i veliko interesovanje devojčica i njihovih roditelja, kaže Bojan Hemun, trener ŽFK „Inđija“.\nRukovodstvo ŽFK „Inđija“ čine mladi ljudi na čelu sa predsednikom Nikolom Doešnom. Svega ne bi bilo, kaže Ljubiša Kovačević, sekretar Saveza sportova opštine Inđija, da nisu dobili podršku Opštine Inđija i čelnih ljudi lokalne samouprave.\nKlub trenutno ima dvadeset igračica, uzrasta od 12 do 15 godina.


ZAVRŠNE AKTIVNOSTI OKO ODRŽAVANJA 50. JUBILARNE SMOTRE NAUČNO-TEHNIČKOG STVARALAŠTVA MLADIH BIH „VELIKA KLADUŠA 2011“ - Općina Velika Kladuša\nOpćina Velika Kladuša je organizator i domaćin 50. jubilarne smotre naučno-tehničkog stvaralaštva mladih BiH „Velika Kladuša 2011“, najveće manifestacije u oblasti obrazovanja u BiH, koja će se održati u periodu od 27. -29. maja 2011. godine. Tim povodom je danas u uredu općinskog načelnika održan sastanak između općinskog načelnika Admila Mulalića, predsjednika Udruženja za naučno-tehnički odgoj mladih u BiH Muhameda Suljića, direktora Osnovne škole „25. novembar“ Sakiba Selimovića i šefa Odsjeka za društvene djelatnosti Općine Velika Kladuša Hilmije Smlatića.\nNa sastanku se razgovaralo o do sada urađenim aktivnostima i završnim radnjama oko održavanja navedene manifestacije. U prethodnom periodu urađene su pozivnice, bilten je u fazi štampanja, pripreme oko smještaja učesnika smotre, itd. Prema izjavi Muhameda Suljića, predsjednika udruženja, u smotri će učestvovati oko 500 učenika i 100-150 mentora iz cijele Bosne i Hercegovine. Načelnik Mulalić istaknuo je ovom prilikom da će Općina Velika Kladuša obezbijediti toplo gostoprimstvo za sve učesnike smotre i potruditi se da svi ponesu lijepe uspomene iz Velike Kladuše.


Solskjer tvrdi, Junajted ima novog Ronalda :: Fudbal\nSolskjer tvrdi, Junajted ima novog Ronalda\nTrener fudbalera Mančester junajteda Ole Gunar Solskjer rekao je danas da napadač "crvenih đavola" Markus Rašford ima potencijal da dostigne nivo jednog od najboljih fudbalera današnjice Kristijana Ronalda, ali da je za to neophodno da nastavi da vrijedno radi i da se usavršava.\n"Vrlo lako mogu uporediti njih dvojicu, po vještinama, stavovima, atributima. Rašford ima veliku šansu da postane vrhunski igrač, nadam se da će nastaviti u istom pravcu", rekao je Solšer, prenosi portal Goal.\nKlub sa Old Traforda je u 16. kolu Premijer lige zabilježio pobjedu nad gradskim rivalom Mančester sitijem (2:1), a strijelac prvog gola bio je upravo Rašford.\nOn je bio strijelac i u pobjedi protiv Čelsija, ali je poslije toga upisao samo jedan pogodak u sljedećih sedam mečeva. Ipak, Solskjer ističe da to nije razlog za brigu.\nMančester junajted trenutno se nalazi na petoj poziciji tabele Premijer lige, sa 24 boda. U narednom kolu ugostiće ekipu Evertona, dok ih prije te utakmice očekuje duel grupne faze Lige Evrope protiv AZ Alkmara.


utorak, 01 mart 2016 09:16\nUčešće predstavnika Policijske akademije u izradi Priručnika za identifikaciju ukradenih vozila\nPredavač na predmetu Kriminalistika, Nenad Vojinović učestvovao je na drugom sastanku za izradu Priručnika za identifikaciju ukradenih vozila, koji je održan u Paliću, Srbija, od 22. do 25. februara 2016. Sastanak je dio aktivnosti Projekta IPA 2013 za Zapadni Balkan "Borba protiv organizovanog kriminala: međunarodna saradnja u krivičnom pravosuđu".\nponedeljak, 29 februar 2016 12:02\nObuka na temu „Izrada multimedijalnog priručnika za nastavu"\nU organizaciji Centara za stručno obrazovanje, u cilju profesionalnog usavršavanja nastavnika stručno-teorijskih predmeta i praktične nastave, realizovan je program obuke „Izrada multimedijalnog priručnika za nastavu“, u periodu od 24. do 27. februara 2016. godine, u JU Srednja stručna škola „Ivan Uskoković“ u Podgorici.\nSa JU VSŠ „Policijska akademija“ obuku su pohađali Safet Kočan, koordinator za organizaciju iplaniranje i Olivera Pavićević, savjetnica za standardizaciju i unifikaciju obrazovnih programa.\nponedeljak, 29 februar 2016 07:58\nObavještenje - VI grupa polaznika za zanimanje Komunalni policajac\nDana, 07.03.2016. (ponedjeljak) počinje obuka za šestu grupu polaznika po programu obrazovanja za zanimanje komunalni policajac/ka.\nPriručnike, smještaj i ishranu obezbijeđuje Policijska akademija. Polaznici su obavezni da na Policijskoj akademiji budu do početka nastave u 08,00 časova. Detaljnije informacije u vezi realizacije obuke polaznici će dobiti na Policijskoj akademiji. Domaćin ove obuke je predavač Nikola Ašanin.\nsreda, 24 februar 2016 13:26\nAkademci/ke VIII generacije regulišu saobraćaj\nU okviru praktičnog dijela predmeta Bezbjednost saobraćaja, VIII generacija akademaca/ki regulisala je saobraćaj na raskrsnicama glavnog grada Podgorice.\nutorak, 23 februar 2016 11:00\nUčešće instruktora Policijske akademije na medjunarodnoj obuci\nInstruktor na predmetu Policijski poslovi, dužnosti i ovlašćenja, Mladen Bulatović pohađaće obuku “Terorizam i bezbjednosne studije”, koju organizuje Maršal Centar, u Garmiš Parterkirhenu. Obuka će se realizovati u periodu od 24. februara do 23. marta.\nutorak, 23 februar 2016 09:16\nPriprema za polaganje stučnog ispita\nDana 26.02.2016. godine sa početkom u 09:00 časova biće organizovana priprema za polaganje stručnog ispita za zanimanje Zastitar/ka lica i imovine, za lica koja su završila osposobljavanje na Policijskoj akademiji.\nponedeljak, 22 februar 2016 13:42\n"Obuka za CT40 komplet"\nU organizaciji Američke ambasade (EXBIS) i Policijske akademije u periodu od 23-24.02.2016.godine, na Policijskoj akademiji, realizovaće se "Obuka za CT40 komplet", za 10 polaznika.\nponedeljak, 22 februar 2016 13:35\nZavršetak kursa "Bezbjednost dokumenata"\nU periodu od 15-19.02.2016 na Policijskoj akademiji realizovan je kurs "Bezbjednost dokumenata" za 19 službenika Sektora granične policije i jednog službenika Forezničkog centra. Predavači na kursu su bili Milan Kondrić i Jože Zorko, službenici MUP-a Republike Slovenije.\npetak, 19 februar 2016 13:59\nPočetak kursa "Osnovi kriminalističko obavještajnih poslova"\nU periodu od 22-26.02.2016. godine na Policijskoj akademiji će se realizovati kurs "Osnovi kriminalističko obavještajnih poslova" za 16 službenika Sektora kriminalističke policije.\npetak, 19 februar 2016 13:53\nZavršen kurs "Patrolne tehnike"\nU organizaciji ICITAP-a, MUP/Uprava policije, na Policijskoj akademiji je u periodu od 08-19.02.2016. godine realizovan kurs na temu "Patrolne tehnike" za 30 službenika Sektora opšte nadležnosti.\nPredavači na kursu su bili eksperti ICITAP-a i službenici MUP/Uprava policije - Forenzičkog centra.


Memorijalni turnir u malom fudbalu “Mladen Radić” održan u Vražogrncu - Glas Zaječara\nHome Sport Memorijalni turnir u malom fudbalu “Mladen Radić” održan u Vražogrncu\nMemorijalni turnir u malom fudbalu “Mladen Radić” održan je u nedelju 15. avgusta u Vražogrncu. Učestvovalo je 13 ekipa, a pobedu su odneli igrači ekipe “Gym Xtreme”, koji su u finalu nadigrali “Kostolomce”. Treće mesto zauzeo je “Euroklub”, piše Glassporta.rs.\nOsvajači turnira nagrađeni su sa 25.000 dinara, drugoplasirani su kući poneli 12.000, dok je trećeplasirana ekipa dobila novčanu nagradu u iznosu od 6.000 dinara.\nOrganizatori Memorijalnog turnira “Mladen Radić” bili su Sportski savez grada Zaječara i Mesna zajednica Vražogrnac.\nPrethodni tekstNovi slučajevi korona virusa u Negotinu, Kladovu i Boru\nBor: Proglašena vanredna situacija zbog požara na gradskoj deponiji 16/08/2021\nU Srbiji skoro 1.300 novoobolelih 16/08/2021\nTviter označio medije iz Srbije koji „sarađuju sa vladom“ 16/08/2021


Napisano 28 mart 2018 .\nOkrugli sto na temu „Nedostatak profesionalnih vozača – školovanje vozačkog kadra“, čiji je organizator Poslovno udruženje "Međunarodni transport", održan je 26. marta 2018. godine u Svečanoj sali Beogradskog sajma.\nUčesnici okruglog stola bili su predstavnici Ministarstva prosvete, nauke i tehnološkog razvoja, Ministarstva građevinarstva, saobraćaja i infrastrukture, predstavnici Ministarstva unutrašnjih poslova, Agencije za bezbednost saobraćaja kao i predstavnici Zavoda za unapređivanje vaspitanja i obrazovanja i predstavnici Zajednice saobraćajnih škola Srbije.\nUčesnici okruglog stola razmatrali su moguća rešenja u pogledu prevazilaženja problema nedostatka kvalifikovanih vozača kroz promovisanje i unapređenje sistema obrazovanja u Republici Srbiji. Cilj ovog okruglog stola bio je da se učenicima srednjih saobraćajnih škola koji se obrazuju za zanimanje Vozač motornih vozila omogući sticanje vozačke dozvole za CE kategoriju u okviru redovnog školovanja. Iz tog razloga su učesnici okruglog stola iznosili sva ograničenja i moguće opcije rešavanja ovog problema i iskazali svoju spremnost i angažovanost u zajedničkom rešavanju nedostatka kvalifikovanih vozača u Srbiji.\nOznake: Poslovno udruženje "Međunarodni transport", Sajam automobila\nBeograd pametni tahograf visoke temperature sertifikat nedeljni odmor godišnje dozvole Zakon o Centralnoj evidenciji stvarnih vlasnika tehnička ispravnost Slovenački poslovni klub TIR


Tanasković: Nova taktika Pištine da prisvoji srpsku baštinu, odluka Uneska važna - Kosovo Online\n12. Avgust 2021. • 12:21\n"Zna se od koga su ugroženi i zašto, što je samim tim i poruka tzv. vlastima u Prištini" kaže Tanasković za Tanjug.\nIstiče da je iz izveštaja Komiteta za kulturnu baštinu Uneska jasno da je reč o "pozitivnom kontinuitetu" u stavu da situacija, kada je reč o manastirima Visoki Dečani, Gračanica i Pećka patrijaršija i crkvi Bogorodice Ljeviške, nije promenjena i da zahtevi Prištine, koji se, kaže, ispostavljaju na razne načine, za sada ne mogu da promene situaciju.\n"Ako se uzme u obzir da je među 21 članicom Komiteta za svetsku baštinu, bar desetak država koje su priznale Kosovo, to je još jača poruka i znači da čak i te države smatraju da to nije dovoljno i da Kosovo, za njih država, mora da ispuni standarde koje, inače, ne ispunjava", kaže Tanasković.\nPrimećuje da su vlasti u Prištini krenule "novim putem", poučene od svojih mentora iz inostranstva, i da više ne insistiraju na brzini ulaska u Unesko, nego pripremaju teren da bi se prikazali kao država koja vodi računa o celokupnom kulturnom nasleđu na Kosovu, uključujući i srpsko, pokušavajući da ga "etatizuju" kao zajedničko kulturno nasleđe Kosova.\n"Kao što se vidi, sada od toga nema ništa, ali njihova kampanja će se nastaviti i mi moramo ulagati dalje napore da objašnjavamo kakvo je stanje našeg kulturno nasleđa na KiM za šta imamo dovoljno argumenata. To za sada obavljamo uspešno, ali se uvek može raditi bolje i više", smatra Tanasković.\n"To bi sigurno bile posledice, a prijem u Unesko bi bila još ozbiljnija posledica, jer bi se naša kulturna dobra tretirala kao kulturna dobra na teritoriji države Kosovo i Kosovo bi bilo praktično zaduženo da se stara o njima. Bile bi im otvorene još šire mogućnosti za manipulacije i pritiske, otuđivanje našeg kulturnog nasleđa i za brisanje prisustva srpskog elementa u kulturnom smislu na KiM", ističe Tanasković.\nDodaje da je sa međunarodno-pravnog aspekta osnovni argument Srbije da Kosovo nije država i da zato ne može biti član Uneska, ali, kako kaže, taj argument "otpada" sa stanovišta država koje su priznale Kosovo.\nMeđutim, ukazuje da je ta odluka "eminentno politička" i da treba uzeti u obzir i odnos snaga na globalnom planu.\n"Danas je situacija za nas povoljnija, ali ne smemo se uljuljkivati, moramo nastaviti principijelnu i argumentovanu borbu da situacija ostane kakva jeste i da Kosovo ostane daleko od bilo kakve mogućnosti da postane članica Uneska", navodi Tanasković.\nUkazuje da su celokupna srpska baština, kao i naš narod na Kosovu u lošoj poziciji jer su "u neprijateljskom okruženju", izloženi permanentnom pritisku usmerenom ka tome da se oteža život Srba na KiM i da se taj prostor očisti od Srba.\nSlika Albanca koji se na krovu crkve "rve" sa krstom i obara ga obišla je svet, a Albanci su, kaže, shvatili da je taj vid uništavanja srpskog kulturnog nasleđa protiv njihovih interesa zbog čega srpske kulturne spomenike prepuštaju zubu vremena, ne dozvoljavaju da se rekonstruišu, popravljaju.\nDruga taktika Prištine je, dodaje, da se "albanizuju" srpski spomenici na Kosovu i da falsifikovanjem prošlosti pokuša prikazati da pripadaju albanskom kulturnom nasleđu, a da su Nemanjići navodno bili osvajači koji su kulturrne spomenike univerzalne vrednosti, koji su bili centri hrišćanskog života, izgradili na temelju prethodno postojećih albanskih crkava.\n"Ali, to ne može da promeni situaciju, pogotovo u naučnom svetu shvatanja civilizacijske i istorijske pripadnosti tog nasleđa koje je srpsko, pravoslavno i to niko ne može promeniti", uveren je Tanasković.\nMeđutim, treća, najnovija taktika kojom se stavlja u drugi plan porekla kulturnog nasleđa i ističe navodna briga za celokupno kulturno nasleđe "države Kosova" je, smatra Tanasković, najopasnija.\n"Kod neobaveštenih, pogotovo uz jaku propagandu, može da se prikaže kao nešto prihvatljivo sa stanovišta savremenih civilizacijskih vrednosti", navodi Tanasković.\nDarko Tanasković UNESCO Srpska kulturna baština Kosovo i Metohija\nSta rade takve sile mrznja lazi nepravde zla Kosovo je srbija !!!!!\n« Kod neobaveštenih, pogotovo uz jaku propagandu, može da se prikaže kao nešto prihvatljivo sa stanovišta savremenih civilizacijskih vrednosti", navodi Tanasković.\nTi je vjerovatno najzanimlivija fraza.\nPo cijim civilizajskim vrednostima se oslanja srbijanski stav da je to iskljucivo srpsko?\nПо свим цивилизацијским нормамама је ономе ко га је стварао ,значи српско је а приступ имају сви.\nHajde da pokušam ponovo. Ono što je Jeremić uradio u UN to je Tanasković uradio u UNESKO. Glasanjem za prijem Palestine u UNESKO ukazao je Kosovu kako "Na mala vrata" srpska kulturno istorijska baština može postati bez prijema u UN kosovarska tj. albanska. Jer kako je sada jevrejska i hrišćanska baština postala arapska tj. islamska i Sveti Hristov Grob i Zid Plača tako će moji Visoki Dečani, Gračanica, carska Bogorodica Ljeviška i srpska pravoslavna prestonica pećka patrijaršija pistaće kosovarski tj. albanski.\nTim glasanjem smo u kontinuitetu pidržavali Palestinu koju u svemu kopira Kosovo od terorističkog Hamasa, pandam UQK do učlanjenja u svetske organizacije bez članstva u UN. Izrael i SAD su napustili UNESKO a Izrael priznao Kosovo. Čak je i Vatikan imenovao kosovskog Biskupa sa središtem u "Istorijskoj prestonici Kosova u Prizrenu"...\nI molim vas putajte vaše sagovornike o mogućim rešenjima a ne analizom onog što i vrapci na grani već znaju.\nEto Čanak je svojevremeno predložio narodnoj skupštini da se formira Srpska Pravoslavna Država Pećka Patrijaršija. Ahtisari je u ustavu Kosova ugradio potpunu autonomiju i eksterotijalnost. Mnogi su piminjali eksterotijalnost SPC i njenih metoha po vatikanskom modelu neki, uže, po atoskom, odnosno svetogorskom modelu... Ne smemo dozvoliti da se pinovi Crna Gora (što smo mogli da pistavimo kao uslov razdruživanja od SRJ) i ostalih republika bivše SFRJ.\nUnesko u novoj odluci naveo sve razloge zbog kojih su srpski spomenici na Kosovu ugroženi


Osnaživanje žena kroz poljoprivredu - isporuka mašina i edukacija\nIsporuka mašina i edukaciju članica udruženja „Zvijezda“ iz Vareša koje su korisnice projekta “Osnaživanje žena kroz poljoprivredu”. Ovom prilikom dobile su potrebne mašine koje će im značajno pomoći u radu.\nProjekat “Osnaživanje žena kroz poljoprivredu” koji se implementira u općini Vareš podrazumijevao je pomoć i osnaživanje članica udruženja “Zvijezda” da budu finansijski neovisne kroz proizvodnju domaćih proizvoda i njihovog plasmana na tržište.\nNa početku projekta uručili smo Udruženju prodajnu kučicu koja će se nalaziti na atraktivnoj lokaciji uz restoran „Ribnjak“ u Varešu. U drugom dijelu projekta obezbijeđene su šerpe i mašine za preradu voća i sterilizaciju, ujedno je urađena edukacija i prezentacija navedenih mašina članicama udruženja.\nSve navedeno ostaje u vlasništvu Udruženja “Zvijezda” i bit će na raspolaganju svim članicama.


Sokolački đaci u humanoj misiji: “Jedna marka – jedna ekskurzija” – ASinfo Portal\nSokolački đaci u humanoj misiji: “Jedna marka – jedna ekskurzija”\nSrednjoškolci sa Sokoca pomogli su prethodnih dana drugarima koji nisu bili u mogućnosti da otputuju na đačku ekskurziju.\nHumanost na djelu pokazali su učenici SŠC “Vasilije Ostroški” koji su organizovali turnir u malom fudbalu i košarkašku utakmicu humanitarnog karaktera.\n“Dvanaest ekipa u malom fudbalu i trinaest u basketu igrali su humanitarne utakmice uz pomoć kojih je prikupljeno ukupno 1125 KM. Uz to, neki od ovdašnjih privatnika pomogli su nam i podržali nas finansijski i u to ime im se nesebično zahvaljujemo”, kaže jedan od organizatora, Igor Šuka.\n“Cilj nam je bio da iz ovog grada potekne jedna krajnje afirmativna informacija, da u ovom sveopštem otuđenju pokažemo da u našem malom Sokocu postoje mali, a tako humani ljudi. Da smo mi ipak upućeni jedni na druge” dodao je Šuka.\nSva prikupljena sredstva namijenjena su za pomoć drugarima čiji roditelji nisu u mogućnosti da finansiraju njihov odlazak na ekskurziju.\nPlemenitu ideju sokolačkih đaka podržali su i pojedini privatnici sa područja opštine, bez čije finansijske pomoći, kako su istakli organizatori i učesnici, ova akcija ne bi bila moguća. Pomogli su , navode organizatori, štampanjem majica za učenike i kotizacijom u iznosu od 50 KM, ali su i počastili sve učesnike.\n„NESTRO vas vodi na svjetsko prvenstvo”


Transparency International BiH: Nema osuđujućih presuda za velike slučajeve korupcije\nKonkretna unapređenja iz oblasti borbe protiv korupcije nisu zabilježena, pokazao je to monitoring kojeg je predstavio Transparency International Bosne i Hecegovine (TI BiH) na konferenciji organizovanoj povodom Međunarodnog dana borbe protiv korupcije.\n„Ono što je model u BiH jeste da se usvoji određeni zakon, uspostavi tijelo koje bi trebalo da sprovodi taj zakon, ali se tom tijelu u startu ne omogućavaju konkretne nadležnosti“, kaže Ivana Korajlić iz TI BIH.\nDodaje da institucije koje su zadužene za sprovedbu ovih zakona nisu imale date nadležnosti niti kapacitete, a istovremeno postoje politički pritisci i nastojanje da se uspostavi politička kontrola nad svim nezavisnim institucijama koje bi trebale da provode zakon.\n„Zbog toga i ne možemo očekivati nekakav značajan napredak u efikasnosti provođenja antikorupcionih zakona“, kaže Korajlić.\nKorajlić: Spora provedba antikorupcionih reformi\nDa u BiH nije postignut napredak u borbi protiv korupcije pokazao je nedavno i izvještaj Evropske komisije (EK) u kojem stoji da je primjena antikorupcionih zakona i akcionih planova slaba zbog usporene podjele po nivoima vlasti.\n„Postoji ogroman jaz između onoga što propisuje zakonski okvir i načina na koji se on provodi”, rekla je Korajlić.\nPravosudni sistem u zastoju\nIzvještaj Evropske komisije kao i monitoring TI BiH ističu problem nezavisnosti pravosuđa i političkog pritisaka na pravosuđe.\n„To se primijeti u izjavama najviših javnih zvaničnika koji nastoje uticati na određene procese”, kaže Korajlić.\nNapominje da se u prethodnom periodu desio veliki broj hapšenja, ali da je upitno da li će ona ikada dovesti do pravosnažnih presuda.\n„Imamo spektakularna hapšenja, nastoji se pokazati da se nešto radi, ali onda nemate niti jednu pravosnažnu osuđujuću presudu za velike slučajeve korupcije. Uglavnom se to dešava na nekim nižim nivoima uz minimalne kazne“, kaže ona.\nDodaje da je kaznena politika u svim oblastima i dalje veoma loša.\n„Isplati se krštiti većinu antikorupcionih zakona. Sankcije koje apsolutno nisu dovoljne da ikoga motivišu da poštuje zakon“.\nWolfgang Thill, savjetnik Ambasade Austrije u BiH, ističe da će pravosuđe biti važna tema onda kada počnu pregovori o pridruživanju Evropskoj uniji (EU).\n„Mogu vas uvjeriti da će EU budno i striktno pratiti na koji način rade pravosudne institucije, na koji način funkcioniše javna uprava jer je ovo veoma važna tema za EU“, kazao je Thill.\nIvana Korajlić napominje da već nekoliko godina nije sproveden zakon o sukobu interesa u institucijama na državnom, federalnom i nivou Brčko distrikta, te da su tek nedavno uslijedile prve sankcije.\n„To je zaista poražavajuće kada imamo kompletan period od tri godine omogućeno javnim zvaničnicima da budu u sukobu interesa bez ikakvih posljedica“, dodala je.\nPeter Duffy, direktor misije Sjedinjenih Američkih Država za međunarodni razvoj (USAID) u BiH, smatra da se većina slaže sa mjerama za borbu protiv korupcije, ali ne postoji mnogo volje da se one sprovedu.\n„Moramo početi od mjesta gdje se kontroliše novac, pa onda istražiti sukob interesa i šta se dešava kada su u pitanju javne nabavke. Kada bi ljudi imali alate da prate kuda odlazi novac, onda bi bilo puno teže da se dešavaju korupcijske radnje“, kaže on.\nDuffy: Istražiti sukob interesa u javnim nabavkama\nNa pitanje novinara kako se osjećaju stranci koji ulažu svoj novac borbu u protiv korupcije, dok se istovemeno bilježe višemilionska oštećenja budžeta, Duffy odgovara:\n„Mislim da je to veoma frustrirajuće. Smatram da postoji dovoljno novca u budžetu za školstvo, zdravstvo, kao i za potrebe ljudi sa poteškoćama u razvoju i zaista mislim da nema opravdanja za krađu tog novca“.


Spirit Airlines naručuje još letelica | Avio Press\nSvega desetak dana nakon prethodne porudžbine, Spirit Airlines ponovo najavljuje nabavku novih letelica. Ovoga puta se radi o šest Airbusa A320neo koje ća američka niskotarifna avio-kompanija nabaviti od firme SMBC Aviation Capital. Šest uskotrupaca će biti nabavljeno putem dugoročnog lizinga a isporuke aviona se očekuju u periodu između septembra 2022. i februara 2023. godine. Pored toga, Spirit Airlines je odlučio da proda i iznajmi (sale and lease back) četrnaest Airbusa A320neo koje je naručio direktno od evropskog proizvođača.\nNakon nove nabavke, broj poručenih aviona američke kompanije se popeo na 154. Najbrojniji su Airbusi A320neo a Spirit Airlines obezbedio ukupno 89 jedinica. Pored standardnih A320neo, u floti će se naći i 35 manjih Airbusa A319neo kao i 30 A321neo koji će leteti na najprometnijim rutama.


skupstina ekspoze_280617_foto dusan milenkovic 3149\nMartinović je, obrazlažući Predlog kodeksa u Skupštini Srbije, rekao da će on doprineti da parlament postane mesto dijaloga u kome će sedeti poslanici sa različitim političkim ubeđenjima koji neće jedni drugima biti neprijatelji, koji će biti dostupni medijima i građanima i koji će raditi isključivo u javnom interesu.\nDodao je i da će Kodeksom biti povučena jedna crvena linija, odnosno biće postavljena granica do koje može da se ide jer, kako je objasnio, "kritika nije kada se donese kamen u salu, ili kada neko pokušava da razvali vrata ili kada se upada u kabinet predsednika".\nPrema Martinovićevim rečima, cilj Kodeksa je da se unapredi politička kultura u parlamentu i da to mesto ne bude poprište scena i izjava u skupštini ili ispred nje kakve smo mogli da vidimo i da čujemo i da budemo svedoci.\n- Drugi cilj Kodeksa se odnosi na to da svi poslanici moraju odgovorno da se ponašaju prema medijima i da poštuju predstavnike sredstava javnog informisanja, te da na pitanja daju odgovore, ako ih znaju - rekao je Martinović.\nPotpredsednik Narodne skupštine i poslanik SNS Vladimir Orlić, podneo je osam amandmana na Kodeks ponašanja poslanika, koje je predsednik Administrativnog odbora Aleksandar Martinović prihvatio.\nOrlić je rekoa da se predloženim amandmanima Kodeks u potpunosti usklađuje sa preporukama GRECO.\n- Uvodi se Komisija za etiku, predvidja institut poverljivog savetovanja, uvode se obuke i precizna podela nadlenosti, uz jasnu ulogu Agencije za sprečavanje korupcije i obezbeđenu usklađenost sa Zakonom o sprečavanju korupcije - rekao je Orlić.\nPrema njegovim rečima, time se ispunjava još jedna međunarodna obavezu Srbije, ali najvažniji rezultat jeste to se ovakvim Kodeksom postavljaju standardi parlamentarizma u Srbiji više nego ikada ranije.\n- Bivši režim može zbog toga da negoduje do mile volje. Usvajanje kodeksa oni ne mogu više da miniraju, kao ni dalji napredak drave u bilo kom pogledu - rekao je Orlić.\nBRIGADA ZA LUPETANJE I GUBLJENJE VREMENA Tek su zaseli u poslaničke klupe, a već se ističu po BRLJOTINAMA, NEZNANJU I MRŽNJI (VIDEO)\nPoslanici vladajuće većine ocenili su da je Kodeks ponašanja poslanika dokument koji treba da unapredi rad parlamenta, dok je poslanik Ujedinjene doline - SDA kritikovao predlog tog rešenja jer je, po njegovoj oceni, štetan po parlamentarizam.\nŠef poslaničke grupe SPS Đorđe Milićević rekao je da poslanici ne treba da budu samo predstavnici političkih stranaka i građana već primer za čitavo društvo. On smatra da se razlog za nedonošenje Kodeksa u parlamentu može tražiti u događajima koji su prethodili mesecima i godinama unazad.\nPoslanik Marko Atlagić vređa profesore univerziteta: To su go***ri\n- Ako napravimo jednu retrospektivu i vratimo se unazad, možemo da vidimo zašto nekom nije bio interes da se usvoji Kodeks. Pa onda ne bi mogli da unose kamen u skupštinu, ne bi mogli fizički da upadnu u kabinet predsednika Narodne skupštine, ne bi mogli fizički da nasrnu na predsednika Administrativnog odbora - rekao je Milićević, aludirajući na aktivnosti lidera Dveri Boška Obradovića.\nPoručio je da se iz javnog diskursa mora izbaciti sve negativno i da ključna reč u radu parlamenta mora da bude pristojnost.\nPoslanica SVM Elvira Kovač je podsetila na međustranački dijalog uz posredovanje evroparlamentaraca u kome je deo dogovora bio da će se posle izbora razgovarati o izgradnji poverenja u procedure i prakse Narodne skupštine, te je donošenje Kodeksa deo tog dogovora. Rekla je i da se vodilo računa o tome da Kodeks podigne nivo političke odgovornosti i poverenja javnosti u samu instituciju Narodnu skupštinu Srbije.\nPoslanica Biljana Pilja napada medije\nPoslanik Ujedinjena dolina-SDA Sandžaka Mirsad Hodžić naveo je da je prošla decenija od kako se krenulo sa inicijativom za donošenje Kodeksa narodnih poslanika, ocenjujući da nije bilo volje da se ranije donese.\nHodžić, međutim, smatra da usvajanje Kodeksa predstavlja još jedno sredstvo uspostavljanja apsolutne kontrole nad javno izgovorenom reči i da je, kako kaže, takav način ograničavanja slobode izražavanja štetan po parlamentarizam.\n- Mi smo protiv onih normi u Kodeksu koje urušavaju slobodu govora narodnih poslanika i koje će ovaj parlament pretvoriti u politički sud i političko suđenje narodnim poslanicima drugačijeg mišljenja, i to politički sud koji ne predviđa ni pravo žalbe, ni pravo presude - rekao je Hodžić.\nONI VREĐAJU I MRZE, A MI PLAĆAMO Skupštinska brigada za lupetanje i gubljenje vremena košta nas MILIONE\nPrema njegovoj oceni, u Kodeksu se poslanicima većine omogućava da se stalno igraju uloge tužioca podnoseći prijave protiv onih sa čijim se mišljenjima ne slažu.\n- Na ovaj način se protivustavno neki poslanici stavljaju u povlašćeni položaj u odnosu na druge - rekao je Hodžić.\nPoslanik Jedinstvene Srbije ŽIvota Starčević je ocenio da Kodeks uvažava opšte etičke vrednosti, jer je demokratičan, nije represivan i obavezuje poslanike da budu u kontaktu sa biračima.\n- Dobrom poslaniku ni do sada nije bio potreban etički kodeks, pa ni Poslovnik Narodne skupštine, jer nije to do poslanika, nego do čoveka - rekao je Starčević i dodao da JS smatra da je takav dokument ipak potreban skupštini.\nPoslanik SDPS Branimir Jovanović smatra da će Kodeks unaprediti rad parlamenta. Kaže da se on zasniva na načelima i vrednostima koje su opšte prihvaćene, i dodaje da SDPS insistira na pristojnoj komunikaciji i međusobnom uvažavanju.\nSkupština Srbije Kodeks Poslanici Ponašanje\nŠTA SE DEŠAVA KADA SE UKRSTE MISTERIOZNI HEPATITIS I KORONA? Naučnici na pragu da otkriju šta izaziva novu opasnu bolest kod dece: Adenovirus 41F NIJE JEDINI UZROK\n22:18 PUNILI BAZENE PIJAĆOM VODOM Stanovnici sremske strane upozoreni da može doći do RESTRIKCIJE\n22:15 ŠTA SE DEŠAVA KADA SE UKRSTE MISTERIOZNI HEPATITIS I KORONA? Naučnici na pragu da otkriju šta izaziva novu opasnu bolest kod dece: Adenovirus 41F NIJE JEDINI UZROK\n22:13 Saliven s Kurtijem: Podrška SAD dijalogu Beograda i Prištine o normalizaciji odnosa


Predsednik SAD Donald Tramp dočeko ruskog šefa diplomatije Sergeja Lavrova u Beloj kući, 10. maj 2017.\nPortparol ruskog predsednika Vladimira Putina kaže da je sastanak ministra spoljnih poslova Sergeja Lavrova i američkog predsednik Donalda Trampa bio “izuzetno pozitivan”. Dmitri Peskov je rekao novinarima da je Rusija oprezno optimistična o izgledima za poboljšanje odnosa sa Sjedinjenim Državama, ali da predstoji još mnogo posla.\nPeskov je to izjavio dan pošto je Tramp primio Lavrova u Beloj kući.\nSirija je bila na vrhu dnevnog reda tokom sastanka ministra spoljnih poslova Rusije Sergeja Lavrova sa predsednikom SAD Donaldom Trampom i državnim sekretarom Reksom Tilersonom. Međutim, na sastancima je bilo reči i o nekoliko drugih žarišta.\nNeposredno pred razgovor sa bivšim državnim sekretarom Henrijem Kisindžerom, predsednik Donald Tramp pozitivno se izrazio o svom susretu sa šefom ruske diplomatije.\nBivši američki državni sekretar Henri Kisindžer i predsednik SAD Donald Tramp u Beloj kući, 10. maj 2017.\n“Imao sam veoma dobar sastanak sa Lavrovom. Mislim da je bio veoma, veoma dobar”, rekao je američki predsednik.\nDan pošto je otpustio direktora Federalnog istražnog biroa, koji je istraživao njegove veze sa Moskvom tokom prošlogodišnje predsedničke kampanje, Tramp je rekao da je američko-ruski dijalog pružio nadu da će doći do napretka u rešavanju sirijskog konflikta.\n“Mislim da ćemo obaviti vrlo dobar posao kada je reč o Siriji. Mislim da se dešavaju stvari koje su veoma, veoma, veoma pozitivne. Zaustavićemo ubijanje i smrt”, uveren je Tramp.\nTramp nije izneo detalje razgovora, ali je Lavrov kasnije ocenio da je razgovor bio pun nade.\n“Razgovarali smo o Siriji vrlo detaljno, u kontekstu ideja iznetih u vezi sa uspostavljanjem de-eskalacionih zona. To će biti korak koji će doprineti rešavanju humanitarnih problema”, istakao je Lavrov.\nU kratkom saopštenju Bele kuće navodi se da je predsednik Tramp naglasio potrebu da Rusija učini više, u vezi sa rešavanjem konflikata u Siriji i Ukrajini.\nPozitivan ton ne može da prikrije sveobuhvatno teško stanje u odnosima Moskve i Vašingtona, smatra stručnjak za ruska pitanja iz Instituta Brukings, Stiven Pajfer.\n“Što se tiče Sirije, izgleda da još postoje prilično velike razlike u stavovima, s obzirom da je Bela kuća navela da je predsednik tražio od Lavrova da obuzda Asada, predsednika Sirije, ali i Iran i one koji deluju u njegovo ime. Pretpostavljam da to nije nešto što će Rusi biti voljni da ispune. Stoga, postoji želja da se pronađe način da se poboljšaju odnosi, ali čini se da i dalje ima velikih prepreka na tom putu, uključujući situaciju u Ukrajini”, objašnjava Pajfer.\nDržavni sekretar SAD Reks Tilerson i njegov ruski kolega Sergej Lavrov u Beloj kući, 10. maj 2017.\nU svom obraćanju medijima, Lavrov je ismevao ideju da se Rusija mešala u prošlogodišnje američke predsedničke izbore, nazivajući takve izveštaje “lažnim informacijama”, koje su ponižavajuće za američki narod.\n“Verujem da političari nanose štetu političkom sistemu Sjedinjenih Država, pokušavajući da se pretvaraju da neko kontroliše Ameriku spolja”, kaže Lavrov.\nPrethodno, na sastanku sa državnim sekretarom Reksom Tilersonom, Lavrov je navodno bio iznenađen vešću da je direktor FBI Džejms Komi otpušten - “Zar je otpušten? Šalite se!”


Venodia Plus sadrži proćišćeni i mikronizovani Diosmin + Hesperidin 500 mg, sa dodatkom ekstrakta koprive i borovnice povoljno utiču na venski tonus i otpornost kapilara.\n-Može doprineti održavanju elastičnosti krvnih sudova.\n-Povoljno deluje na smanjenje osećaja „teških nogu“.\n-Povoljno deluje na mikrocirkulaciju.\n-Povoljno utiče na cirkulaciju u stopalima.\n-Povoljno utiče na osećaj umornih i teških nogu.\n-Može doprineti eliminaciji toksina i poboljšava limfnu drenažu.


Savjetnik » Tring d.o.o. Gračanica\nTring d.o.o. Gračanica je kompanija koja se bavi informatičkim inženjeringom od 2002. godine i u tom periodu je ostvarila značajan ugled u razvoju aplikativnih rješenja za integralno praćenje finansijskog poslovanja kompanija. U decembru 2009. godine, započeli smo partnersku saradnju na projektu unapređenja prodaje i akvizicije klijenata na području Tuzle.\nU svom asortimanu proizvoda Tring d.o.o. Gračanica nudi programska rješenja iz vlastitih programskih laboratorija, proizvodnju/distribuciju i servis fiskalnih uređaja, sa najvećim tržišnim udjelom u prodaji na nivou FBiH, distribuciju i servis brand name računara Casper. Pored svega nabrojanog Tring d.o.o.Gračanica raspolaže sa distributivno/servisnom mrežom od preko 100 firmi partnera, koji kupuju TRING programska rješenja, fiskalne uređaje, računare, kao i ostalu robu.\nCilj naše partnerske saradnje je omogućiti klijentima usluge implementacije gotovih aplikativnih rješenja za finansijsko praćenje i kontrolu poslovanja kompanija, te na tome zasnovan finansijski konsalting, kao i kvalitetno upravljanje odnosima sa klijentima putem aplikativnih rješenja zasnovanih on-line CRM i B2B marketing alatima.\nKao rezultat višegodišnjeg iskustva kompanija Tring d.o.o. Gračanica je svoju renomiranu tržišnu poziciju stekla razvojem i implementacijom visoko – kvalitetnih softverskih paketa namjenjenih integralnom praćenju finansijskog poslovanja kompanija poznatim pod brendom INFOS poslovno rješenje. Uspješan nastavak razvoja aplikativnih rješenja, za finansijsko praćenje poslovanja BH kompanija, obezbjeđuju izradom vlastitog softvera za fiskalne sisteme i povezivanjem u Konzorcijum BiH firmi za certifikaciju fiskalnih sistema. Poslovno povezivanje korištenjem savremenih tehnologija i na njima zasnovanih baza podataka samo je jedan od modela poslovnog djelovanja ove kompanije. U tom smislu su, za potrebe povezivanja privrednika sa područja Gračanice, kreirali prvi od trenutno dva vlastita portala koji će omogućiti bolje povezivanje BH kompanija. Pokretanjem prvog B2B portala u BiH, Ebiz.ba, koji ima za cilj obezbjediti nove modele povezivanja privrednih subjekata sa područja cijele Bosne i Hercegovine, ispunjavaju svoju trajnu orjentaciju da samo stalnim unapređenjem poslovanja i usvajanjem najnovijih tehnologija obezbjeđuju svoj sadašnji i budući tržišni nastup.\nPružajući usluge našim klijetnima želimo obezbjediti brzu implementaciju kvalitenih aplikativnih rješenja zasnovanih na licenciranim Windows i Microsoft alatima. Na taj način želimo, kao standard našeg poslovanja, promovisati visok kvalitet usluga i posvećenosti klijentovim potrebama za primjenom svjetski prepoznatljivih brendova.\nPrimjenom finansijskih aplikacija, zasnovanih na licenciranim Windows alatima za izradu aplikativnih rješenja, želimo omogućiti našim klijentima praćenje savremenih poslovnih trendova, obezbjediti vođenje poslovanja primjerenog 21. stoljeću odnosno na tehnologijama zasnovano poslovno odlučivanje i menadžment konsalting .


Lideri G20 obećali finansijsku podršku za SZO\n26/03/2020 | 16:50 ⇒ 17:40 | Izvor: SRNA\nLideri Grupe 20 obećali su da će raditi zajedno na popunjavanju finansijske praznine u strateškoj spremnosti Svjetske zdravstvene organizacije i njenom planu odgovora na širenje virusa korona.\nŠarl Mišel tokom video - konferencije sa liderima zemalja G20 (Foto: AP Photo)\nKralj Saudijske Arabije Salman bin Abdulaziz el Saud, koji je predsjedavao sastankom G20 održanim putem video-konferencije, pozvao je na efikasne i koordinisane mjere koje treba neposredno preduzeti u odgovoru na globalnu zdravstvenu i ekonomsku krizu koju je prouzrokovala pandemija Kovid-19.\n- Ova kriza čovječanstva zahtijeva globalni odgovor. Svijet računa na nas da budemo saglasni i da sarađujemo radi suočavanja sa ovim izazovom. Moramo imati efikasan i koordinisan odgovor na ovu pandemiju i vratiti povjerenje u globalnu ekonomiju - poručio je Salman.\nPredsjednik Rusije Vladimir Putin naglasio je potrebu za "zelenim koridorima" oslobođenim trgovinskih ratova i sankcija.\nU zajedničkom saopštenju izdatom nakon samita, G20 je saopštila da će njeni članovi preduzeti neophodne mjere radi obezbjeđivanja adekvatnog finansiranja kako bi se zaustavilo širenje zaraze i zaštitili građani.\nČlanice grupe obećale su da će učiniti sve kako bi se prevazišla prijetnja koju predstavlja Kovid-19.\nZemlje članice G20 obavezale su se i na to da povećaju proizvodne kapacitete za medicinsku opremu.\nLideri su se saglasili da je suočavanje sa uticajem virusa na javno zdravlje, društvo i ekonomiju apsolutni prioritet za G20, javio je Sputnjik.\nTokom samita lideri su obećali da će pomoći svim državama kojima je potrebna pomoć u borbi protiv virusa, te da će raditi zajedno na povećanju finansiranja istraživanja i razvoja vakcina i lijekova.\nOčekuje se da će u zvanične napore biti uključena razmjena epidemioloških i zdravstvenih podataka i iskustava koja su se pokazala najboljim u borbi protiv oboljenja Kovid-19, kao i jačanje međunarodne naučne saradnje.\nLideri su se saglasili i u vezi sa jačanjem mandata SZO u koordinisanju globalne borbe protiv virusa korona i sa jačanjem državnih, regionalnih i globalnih kapaciteta u borbi protiv zaraza.\nKada se radi o ekonomiji, lideri G20 će zatražiti od ministara finansija i uprava centralnih banaka da redovno koordinišu svoj rad sa međunarodnim organizacijama, kako bi se izradio plan djelovanja.\nPrema saopštenju G20, članice će uložiti oko pet biliona dolara u globalnu ekonomiju, kako bi ublažile ekonomski pad prouzrokovan pandemijom.\nRekordan broj zaraženih virusom korona u svijetu\n20:22 > Na Floridi rekordan broj novozaraženih\n16:53 > Novo žarište u Italiji, mediji optužuju muškarca sa Kosova\n16:41 > Mitroplit Ilarion: Poštujte osjećanja hrišćana, Turskoj ne fali džamija\n16:20 > Sagrada familija otvorena za ljekare, policiju....


Nogometnom, rukometnom i košarkaškom klubu uplaćena značajna finansijska sredstva\nU Gradskoj upravi Visoko gradonačelnik Mirza Ganić je sa predstavnicima NK “Bosna” Visoko, RK “Bosna” Visoko i KK “Visoko” Visoko potpisao Protokol o načinu i dinamici isplate finansijskih sredstava iz Budžeta Grada Visoko u korist ovih klubova u 2021. godini.\n“Zahvaljujem se na podršci, trudit ćemo se da se sredstva utrošimo na najbolji način, osiguramo i dodatna te učinimo da klubovi budu svijetle tačke našeg grada, a ne tamne mrlje,” istakao je Nermin Kadrić, predsjednik upravnog odbora NK “Bosna” Visoko.\nČlan uprave RK “Bosna” Visoko Edin Bukva je izjavio da su svima poznate turbulencije koje su se u prethodnom periodu u klubu dešavale te istakao da je trenutno primarni cilj kluba ostati u Premijer rukometnoj ligi BiH dok se ne stvore uslovi da se stvari poslože i krene se naprijed.\nPredsjednik KK “Visoko” Visoko Irfan Drpljanin se takođe zahvalio na novčanim sredstvima i povjerenju. “Uz Vašu podršku i naš rad, smatram da ćemo uspjeti napraviti lijepu priču, da će se za nas još čuti i da Visoko može postati i grad košarke”, rekao je Drpljanin.\nZa potrebe ova tri kluba iz Budžeta Grada Visoko za 2021.godinu izdvojeno je ukupno 200.000KM i to po 95.000KM za NK “Bosna” Visoko i RK “Bosna” Visoko te 10.000KM za KK “Visoko” Visoko.


Sattler: Važan korak učinjen, 750 migranata smješteno u šatore s grijanjem\nHome Politika BiH Sattler: Važan korak učinjen, 750 migranata smješteno u šatore s grijanjem\nŠef Delegacije Evropske unije u Bosni i Hercegovini Johann Sattler ocijenio je da je, nakon što je 750 migranata i izbjeglica smješteno u šatore sa grijanjem na lokaciji bivšeg kampa Lipa, prvi važan cilj – ostvaren.\n“Prvi važan cilj je postignut, 750 migranata i izbjeglica smješteno je u šatore koji se griju, u Lipi”, napisao je Sattler na Twitteru.\nOn je naveo da su sljedeći koraci zaštita migranata u improvizovanim šatorima u okolini Bihaća, kao i poštenija podjela tereta u cijeloj BiH.\n“Evropska unija će nastaviti da pruža podršku BiH u vezi sa migrantima”, naveo je Sattler.\nSattler i ambasadori Njemačke i Austrije u našoj zemlji te Selmo Cikotić, ministar sigurnosti BiH, posjetili su danas kamp Lipa u Bihaću, prenosi BHRT.\nPrevious articleTurska: Ministar zdravstva prvi primio vakcinu\nNext articleDedić: Populizam ASDA sličan politikama iz prošlosti


Uslovi za drugi pokušaj, vantelesna oplodnja, veštačka oplodnja, vto, sterilitet, lečenje, cena, kod žena, muškaraca\n(2.8 / 78) Uslovi za drugi pokušaj Drugi pokušaj vantelesne oplodnje za parove koji su jednom neuspešno prošli Nacionalni program Ministarstva zdravlja za tu oplodnju, moći će od sada da se sprovede o trošku grada Beograda.\nKriterijumi za drugi pokušaj odnose, pre svega, na starost žene.\n"Žena ne sme biti starija od 38 godina, a taj maksimum dogovoren je prema međunarodnim iskustvima drugih ustanova iz inostranstva koji se bave ovim poslom već više decenija", rekla je za RTS Državni sekretar u Ministarstvu zdravlja Srbije Nevena Karanović.\n"Uslov je i da žene nemaju decu, da nisu mogle da rode uprkos odgovarajućem lečenju, da im je očuvana funkcija jajnika i da su normalne telesne težine. Kriterijumi obuhvataju i muški sterilitet, odnosno njegovu smanjenu mogućnost da dobije decu."\nGovoreći o procedure Nevena Karanović je objasnila da je potrebno da se parovi jave izabranom lekaru ginekologu, koji proučava dokumentaciju i odlučuje o tome da li je potreban dodatni pregled.\nProgram vantelesne oplodnje sprovodi se u Institutu Kliničkog centra Srbije za ginekologiju i akušerstvo, u Ginekološko akušerskoj klinici "Narodni front" u Beogradu, Kliničkom centru Vojvodine i u Kliničkom centru u Nišu, a od septembra 2008. i u šest zdravstvenih ustanova u privatnoj svojini, tako da liste čekanja više nema.\nKroz sprovođenje programa Ministarstva zdravlja i Republičkog zavoda za zdravstveno osiguranje za podsticanje rađanja metodom vantelesne oplodnje, za dve godine i devet meseci rođeno je 613 dece i u tom periodu u program su uključene 2.872 žene.\n“Uspešnost zdravstvene institucije u ovom poslu kreće u svetu između 20 i 25 odsto, a u domaćim ustanovama postignuta je uspešnost lečenja u proseku od 22 odsto”, rekla je Karanović.\nOna je istakla da troškove snosi Republički zavod za zdravstveno osiguranje, a da sama procedura veštačke oplodnje staje od 220.000 do 290.000 dinara.


Bivši savjetnik predsjedničke kampanje Donalda Trumpa, George Papadopulos, koji je izazvao istragu o Rusiji, napušta federalni sud 7. septembra 2018, u Washingtonu.\nU izvještaju se kaže da su Rusi koji su radili za grupu zvanu Agencija za istraživanje interneta (IRA) započeli sa eksperimentima na društvenim mrežama, kako bi uticali na lokalne izbore 2009. i da su proširili svoje operacije na izbore u SAD 2013. koristeći Twitter.\nPostepeno su dodavali druge popularne društvene mreže svojoj kampanji, uključujući YouTube, Facebook i Instagram.\nZa predsjedničku kampanju 2016, u izvještaju se kaže da su Rusi pokušali da izazovu konzervativne glasače da podrže Trumpa, naglašavajući teme poput prava na oružje i imigracije.\nU isto vrijeme, ruski operativci slali su crnim glasačima poruke i druge informacije sa ciljem da ih uvedu u konfuziju u vezi sa izbornim procesom, uključujući i pogrešne informacije o tome kako da glasaju.\nArhiva - Fejsbukova godišnja F8 konferencija divelopera, u San Hozeu, 18. aprila 2017.\nDruge grupe, poput liberala, žena, muslimana, Latinoamerikanaca i veterana, takođe su bile ciljane sličnim porukama, bilo kroz dopadljivost spram njihove politike, ili kroz pokušaje da se oni obeshrabre i odvrate od glasanja.\n"Ono što je jasno je da su sve te poruke jasno imale za cilj da idu u korist Republikanskoj partiji i posebno Donaldu Trumpu", kaže se u izvještaju prema pisanju Washington posta.\nNovine takođe pišu da izvještaj kritikuje tehnološke kompanije za ono što nazivaju "zakašnjelim i nekoordiniranim odgovorom" kada je otkrivena kampanja dezinformacija, kao i zbog kašnjenja da se informacije podijele sa istražiteljima.\nU izvještaju se takođe upozorava da se društvene mreže preobražuju iz nečega za šta je rečeno da će biti alat za "dijeljenje kolektivne kritike i koordiniranje građanskog angažovanja", u prijetnju demokratiji koja dolazi od "lukavih političkih savjetnika" i "političara u demokratijama i diktaturama, podjednako".\nWashington post piše da Facebook i Google nisu imali komentare povodom ovog izvještaja. Ali, Twitter je saopštio da je sproveo "značajne korake nakon izbora 2016, kako bi ojačao svoju digitalnu odbranu".\nSjedinjene Države već su podigle krivične optužnice protiv ruske Agencije za istraživanje interneta zbog miješanja u kampanju 2016.\nSpecijalni tužilac Robert Mueller istražuje da li je Trumpova kampanja sarađivala sa Rusima oko miješanja u izbore 2016. i da li je predsjednik pokušao da opstruira pravdu pokušavajući da omete istragu.\nTrump negira bilo kakvu saradnju i naziva Muellerovu istragu "lovom na vještice".


Ako želite besplatan prelazak na Windows 10 još nije kasno\n"Standardna" besplatna nadogradnja za Windows 10 već je dio prošlosti, ali još nije sve izgubljeno.\nMicrosoft je zvanično prestao sa besplatnim nadogradnjama za Windows 10 još u julu prošle godine. Ako ste koristili accessibility features, odnosno opcije za pristupačnost, rok za nadogradnju bio je produžen.\nKako stvari stoje, čak i ova varijanta besplatne nadogradnje uskoro odlazi u istoriju. Microsoft je nedavno ažurirao svoju web stranicu naglasivši da će besplatne nadogradnje za sve kojima su potrebne pomoćne tehnologije prestati 31. decembra 2017.\nBrojni korisnici su besplatno nadogradili Windows koji su se potom mnogo puta nadograđivali. NetMarketShare naglašava da je baza korisnika Windows 10 operativnog sistema u odnosu na broj PC računara porasla s 9 odsto u septembru 2015. na 29,3 odsto u oktobru 2017. Ovo zvuči dobro sve dok ne uračunate 46,6 odsto korisnika koji i danas koriste Windows 7.\nAko planirate da izađete iz ove posljednje grupe, bolje bi vam bilo da požurite, jer vrijeme za besplatnu nadogradnju polako ističe.\nUjedinjena Srpska podijelila 1.000 paketa sa osnovnim životnim namirnicama\n4602 glasova 72%


Matijević bi da kupi još 10 kombinata\n“Knez Petrol” hoće da kupi PIK “Zemun”, Petar Matijević je zainteresovan za više od 10 poljoprivrednih preduzeća, firma iz Dubaija bi “Aviogeneks”, a Rusi “Budimku”.\nIzvor “Blica” kaže da dominira kompanija “Matijević”, koja pokazuje interesovanje za imovinu više od 10 preduzeća koja imaju atraktivno poljoprivredno zemljište. Među njima su firme “Bačka Sivac”, PIK “Zemun”...\nDesetak pisama stiglo je i od “Teraprodukt61”. Ova firma je zainteresovana za investicije u ratarsku i voćarsku proizvodnju u celoj Srbiji. U pismu se navodi da bi ulagali u poljoprivrednu mehanizaciju, sistem navodnjavanja i zapošljavanje.\n“Teraprodukt61” je osnovan krajem maja ove godine, firma je registrovana za poljoprivrednu proizvodnju, sedište je u Leušićima kod Gornjeg Milanovca. Prema podacima APR 75 odsto kapitala je u vlasništvu firme “AMK” iz Azerbejdžana, Radišta Jevtović ima 20 odsto, a “Hurol Emre Candan” iz Turske preostalih pet procenata.\nOd poljoprivrednih preduzeća šansu ima i “Budimka”, za koju se interesuju Rusi, ali i PIK “Zemun”, koji bi kupili i “Matijević” i “Knez Petrol”, koji je nedavno kupio farmu od 25.000 svinja.\n- Plan je da u PIK „Zemun“ uložimo sedam miliona evra i broj muznih krava sa 450 povećamo na 1.500 - kaže vlasnik „Knez Petrola“ Srđan Knežević.\nPotencijalni kupci iz Indije, Turske, Nemačke, Rusije, Italije, Engleske i Amerike poslali su 34 pisma za 25 preduzeća u prerađivačkoj industriji.\n- Finski SISU je dostavio pismo o namerama za FAP. Ozbiljna kompanija iz Dubaija je poslala ponudu za “Aviogeneks”. Austrijski “Kalders Refaktori” predlaže strateško partnerstvo za “Šamot” iz Darosave - kaže naš izvor i dodaje da se do 15. septembra, kada ističe rok za dostavljanje ponuda očekuje 150 pisama za oko 100 preduzeća.


Vreme 1042 - Osiromaseni uranijum: Psiholosko zagadjenje\nO posledicama bombardovanja 1999. godine po zdravlje ljudi u Srbiji priča se već deset godina. Poznato je da je broj, odnosno procenat obolelih od karcinoma, te anomalija ploda i spontanih pobačaja u Srbiji drastično veći nego ranije. Međutim, iako je uveliko prihvaćeno da sve to ima veze sa osiromašenim uranijumom, teško se može i dokazati jer do sada nije urađeno nijedno opsežno istraživanje o tome.\nDokazano je, međutim, prisustvo uranijuma u organizmima ljudi koji su živeli ili se zatekli u područjima na koja je dejstvovano projektilima sa osiromašenim uranijumom. Na takvim mestima zabeležen je posebno velik porast malignih, kardiovaskularnih i drugih težih oboljenja, ali veza nije dokazana.\nOsim što je radioaktivan, uranijum je i toksičan. Prema oceni američke Agencije za toksične supstance i registar oboljenja, radioaktivnost utiče na zdravlje ako se unese kroz jelo ili piće, ili se udahne ili uđe u organizam preko kože. Američko Ministarstvo odbrane, međutim, tvrdi da se rak kod ljudi ne može povezati sa izloženošću bilo prirodnom, bilo osiromašenom uranijumu. U dokumentaciji o osiromašenom uranijumu navodi se da "neki oblici uranijuma mogu izazvati oštećenje bubrega. Kod jednog broja ljudi razvili su se simptomi bubrežnog oboljenja nakon unošenja velike doze uranijuma, ali to nije nađeno kod vojnika koji su najviše bili izloženi osiromašenom uranijumu. Radiološka opasnost od uranijuma je generalno manje zabrinjavajuća jer i prirodni i osiromašeni uranijum (koji je 40 odsto manje radioaktivan od prirodnog) slabo su radioaktivni."\nNo, možda čak i vidljivije posledice bombardovanje je ostavilo na mentalno zdravlje ljudi. Lekari i istraživači zabeležili su da je 2000. godine najveći deo stanovništva patio od nesanice koja je posledica stresa, a depresija je u isto vreme postala četvrto oboljenje po učestalosti kod stanovništva posle ishemijskih bolesti srca, cerebrovaskularnih oboljenja i raka pluća.\nO uticaju bombardovanja na psihološko zdravlje dece urađeno je nekoliko studija, a najviše zabrinjavaju podaci o ispitivanju dece. Prema istraživanju "PTSP i depresivnost posle NATO bombardovanja: Činioci individualnih razlika u reagovanju na stres" Marije Zotović (Odsek za psihologiju, Filozofski fakultet, Novi Sad, 2005) navodi se da su simptomi PTSP-a godinu dana po završetku bombardovanja prisutni u značajnom stepenu (srednji i težak oblik poremećaja) kod 59,6 odsto dece i adolescenata. "Ovo stresno iskustvo je pre svega uključivalo hroničan stres i mnogobrojne traumatske epizode, što dovodi do javljanja simptoma PTSP-a", navodi se u ovom istraživanju koje je sprovedeno na 629 dece i adolescenata iz Vojvodine (učenici 6. razreda osnovne, kao i 1. i 4. razreda srednje škole). Ono je pokazalo i da je 18,5 odsto dece i adolescenata ispoljilo simptome depresivnosti u stepenu koji se može smatrati značajnim.


► Tadić: Vučić prikriva sopstvenu odgovornost za kosovsku politiku\nPredsednik Socijaldemokratske stranke (SDS) Boris Tadić izjavio je danas da predsednik Srbije Aleksandar Vučić optužuje prethodnu vlast za kosovski problem, pokušavajući da prikrije sopstvenu odgovornost za, kako je rekao, katastrofalnu kosovsku politiku aktulene vlasti.\n"Vučić laže da je Srbija dovedena u ambis nakon presude Međunarodnog suda pravde. Briselskim sporazumom je priznat pravni sistem nezavisnog Kosova i na severu, što smo mi odbili. Pitanje pred Sudom nisu formulisali političari, već najveći srpski eksperti, boreći se za naše preostale interese, nakon što nam je ostavljen ambis Miloševićeve politike devedesetih, koju je vodio i isti ovaj Vučić", rekao je Tadić, a prenela SDS.\nTadić je dodao da Međunarodni sud pravde ne uspostavlja obavezujuće, već savetodavno mišljenje i da bi Vučić kao pravnik trebalo to da zna.\n"Ne možete braniti Kosovo samo u Savetu bezbednosti, gde je nepovoljan odnos snaga za Srbiju. Naše interese smo morali da branimo i na ekonomskom polju, a 75 odsto naše trgovine vezano je za EU. U uslovima svetske ekonomske krize Srbiju bi slomilo da je ta trgovina smanjena i tek tada ne bismo mogli da se borimo za naše interese na Kosovu", rekao je Tadić.\n"Briselski sporazum je samo jedna od etapa ispunjavanja Vučićevog obećanja da će izručiti Kosovo. Ja sam Merkel rekao 'ne' na zahtev za ukidanjem srpskih institucija na Kosovu, a Vučić je to prihvatio. Za to smo dobili formiranje Zajednice srpskih opština, institucije nadležnosti na nivou nevladine organizacije, koja ni do danas nije formirana, iako je Vučić obećao da će to biti ispunjeno još 2015", kazao je Tadić, navela je SDS.


Neradna nedjelja neće smanjiti broj radnika – Bankar.me\nNeradna nedjelja neće smanjiti broj radnika\nMarch 16, 2019 Članci, CRNA GORA, SVE VIJESTI, TRGOVINA Leave a comment\nUvođenje neradne nedjelje u sektoru trgovine pozitivno će uticati na cjelokupne ekonomske aktivnosti i olakšati organizacija rada, te neće dovesti do smanjenja broja radnika, smatraju u Privrednoj komori (PKCG).\nPredstavnica PKCG Milica Tomašević kazala je da su inicijativu podnijeli trgovci, koji zbog nedostatka odgovarajućeg kadra nijesu u mogućnosti da na adekvatan način obezbijede proces rada.\n“Nedostatak odgovarajućeg kadra i pitanje slobodnog dana su problemi zbog kojih je pokrenuta ova inicijativa, a argumenti za navedeni predlog su i činjenice da će se na taj način povećati produktivnost rada” kazala je Tomašević agenciji Mina-biznis.\nOna je, na pitanje da li će neki radnici ostati bez posla zbog smanjenog profita, rekla da neće doći do smanjenja radnika, zato što su oni i do sada imali pravo na korišćenje jednog slobodnog dana.\n“Na ovaj način će se olakšati organizacija rada, jer će svi imati taj slobodan dan nedjeljom tako da će se aktivnosti prenijeti na ostale dane”, istakla je Tomašević, dodajući da će radnici biti zadovoljniji radnim mjestom, poslodavci će razviti veću društvenu odgovornost, a smanjiće se troškovi održavanja i angažovanja dodatne radne snage.\nSindikat trgovine nije učestvovao u izradi prijedloga izmjena Zakona o unutrašnjoj trgovini, kojim se uvodi neradna nedjelja i zabranjuje rad prodavnicama tokom praznika i za te je odredbe saznao iz medija, što je nedopustivo, poručila je predsjednica ovog Sindikata Sonja Knežević.\n(Pobjeda, Dnevne novine)\nPrevious Montenegroberza: Pale akcije Luke Bar\nSljedeći Optimizam prevladao berzama, indeksi na kraju nedjelje u “zelenom”


Sve bliže jednostavniji VAR | Starmo\nNaslovnica Sport Sve bliže jednostavniji VAR\nZűrich — Radna grupa za inovativnu izvrsnost pri Međunarodnoj fudbalskoj federaciji (FIFA) sve je bliže pojednostavljenom i jeftinijem konceptu VAR-a koji bi mogao imati mnogo širu primjenu od današnje, objavila je u utorak FIFA.\nNakon održana četiri sastanka te razmjene iskustava o dosadašnjoj primjeni VAR-a i prezentacije rezultata istraživanja i testiranja, radna grupa će pred FIFA-u i njen odbor za promjenu fudbalskih pravila (IFAB) iznijeti prijedlog sljedećih koraka u primjeni jednostavnijeg oblika VAR-a.\nJedna od tema o kojoj je raspravljala radna grupa bio je razvoj poluautomatske tehnologije za provjeru ofsajda, kojom bi se proces provjere u tim situacijama pojednostavio i učinio što efikasnijim.\n“Nakon inicijalne demonstracije mogućnosti novog sistema, tri tehnološke kompanije su izrazile su spremnost preći na sljedeću fazu razvoja, već od početka sljedeće godine”, stoji u saopštenju FIFA-e, prenijeli su u utorakn hrvatski mediji.\nSljedeća faza podrazumijeva razvijanje algoritama, kao i unapređivanje vizualizacije situacija kod teških odluka vezanih za pravilo ofsajda.\nMnoge odluke VAR-a vezane za ofsajd, koje su donesene posljednjih sedmica, posebno u engleskoj Premier ligi, naišle su na brojne i oštre kritike, jer su poništeni golovi koje je velika većina smatrala potpuno regularnima.


Evropski savet: Ruski spisak neprijateljskih zemalja – još jedan korak ka eskalaciji - Sputnjik Srbija\n03:14 19 Jun 2021\n07:10 15.05.2021 Preuzmite kraći link\n„Odluka vlade Rusije o 'državama koje preduzimaju neprijateljske akcije' je još jedan korak ka eskalaciji koji podriva diplomatske odnose“, napisao je Mišel na Tviteru.\nTakođe je izrazio solidarnost sa Češkom i istovremeno je pozvao Rusiju da „u potpunosti poštuje Bečku konvenciju“.\n„Pokušaji da se podeli Evropska unija su uzaludni“, poručio je Mišel.\nRanije je visoki evropski zvaničnik iz Brisela rekao novinarima da će, ukoliko Rusija uključi čak i jednu zemlju EU na spisak neprijateljskih zemalja, Evropska unija to shvatiti kao korak protiv cele EU. Takođe je dodao da taj spisak protivreči međunarodnom pravu, kao i Bečkoj konvenciji o diplomatskim odnosima.\nneprijatelji, eskalacija, Rusija, Mišel, EU


Ministri daju završnu reč | Novosti.RS\n20. 07. 2010. u 17:24\nPosle saopštavanja mišljenja MSP o jednostranoj nezavisnosti Kosova, traži se stav države. Male su šanse da, na zahtev opozicije, dođe do rasprave na posebnoj sednici Skupštine\nSRPSKI ministri će na sednici Vlade raspravljati o mišljenju Međunarodnog suda pravde povodom jednostranog proglašenja kosovske nezavisnosti, posle zvaničnog objavljivanja te odluke - saznaju "Novosti" u Nemanjinoj 11.\nNa zasedanju Cvetkovićevog kabineta razmotriće se potezi naše države u daljoj diplomatskoj borbi za očuvanje teritorijalnog integriteta. Kako saznajemo, male su šanse da se ta tema stavi na dnevni red i posebne sednice Narodne skupštine Srbije, koju već traže DSS, LDP, SRS i SNS.\nPredsednica parlamenta Slavica Đukić-Dejanović rekla je u utorak za "Novosti" da Skupština strpljivo čeka mišljenje MSP, kao i stav srpske Vlade:\n- Poslanici mogu da zatraže zakazivanje sednice Skupštine na kojoj bi se raspravljalo o daljim državnim potezima. Ne treba isključiti ni opciju da Vlada inicira sednicu parlamenta. Ipak, najvažnije je da svi prvo čujemo mišljenje iz Haga.\nMOLEBAN I CRKVENA ZVONA NA dan objavljivanja mišljenja MSP o legalnosti proglašenja nezavisnosti Kosova zvoniće zvona na crkvama Srpske pravoslavne crkve, a sveštenici će potom služiti moleban za povoljno rešenje konačnog statusa Kosova i Metohije, objavljeno je na sajtu SPC. Zvona će se oglasiti u četvrtak, 22. jula u 17 sati u trajanju od pet minuta, a potom će sveštenici služiti moleban u sabornim i gradskim hramovima. U saopštenju Sinoda SPC, koje je potpisao patrijarh Irinej, kao predsednik Sinoda, umoljavaju se arhijereji da "pozovu sveštenike i verni narod da u četvrtak, 22. jula 2010. godine u 17 časova, u svim hramovima zvone zvona u trajanju od pet minuta, a da se u sabornim i gradskim hramovima posle oglašenja zvona služi moleban za povoljno rešenje konačnog statusa Kosova i Metohije".\nŠef poslaničke grupe ZES Nada Kolundžija izjavila je da nema potrebe za sednicom parlamenta sve dok Vlada vodi dogovorenu i usvojenu politiku:\n- Pre same odluke MSP, nema mnogo smisla raspravljati u Skupštini. Posle te odluke, predstoji procena daljih koraka. Ukoliko su oni u skladu sa politikom i rezolucijama koje je Skupština donela, onda nema neke preke potrebe da parlament dodatno raspravlja.\nČlan predsedništva G 17 plus Vlajko Senić kaže nam da prvo treba smiriti strasti i dobro analizirati mišljenje MSP:\n- Svakako da parlament treba da raspravlja o Kosovu, ali ne postoji nijedan razlog za žurbu. Bolje je da se dobro pripremi ta sednica, a može da se održi i pred Generalnu skupštinu UN koja je u septembru.\nDragan Marković Palma, predsednik JS, kaže nam da parlament ne treba da trči kao "ždrebe pred rudu":\n- Tek kada čujemo mišljenje, započeće pregovarački proces sa međunarodnom zajednicom kako bismo došli do rešenja.\nMiloš Aligrudić (DSS) naveo je da bi bilo od izuzetnog značaja da se ponovo uspostavi nacionalno jedinstvo oko Kosova, ali da on ne vidi takvu nameru Vlade.\nČedomir Jovanović je u ime LDP zatražio od premijera i Vlade da odmah posle saopštavanja mišljenja MSP organizuju sednicu Skupštine.\n- Nelogično je da se o Kosovu raspravlja u celom svetu osim u srpskom parlamentu - rekao nam je Velimir Ilić, lider NS.\nPrema rečima Dragana Todorovića, potpredsednika SRS, ta stranka će inicirati skupljanje potpisa poslanika za zakazivanje sednice o Kosovu.\nNaprednjaci su otišli i korak dalje. Aleksandar Vučić kaže da bi bilo odgovorno da sve relevantne političke snage, i vlast i opozicija, otvoreno iznesu argumente za buduću državnu politiku posle mišljenja MSP, a da bi bilo prirodno i da se svi stranački lideri sastanu sa predsednikom države.\nUverenje vise vuce u tu stranu da je ovo ipak vladin prerogativ, i da je to medudrzavni obicaj, koja mora da postedi gradjanstvo od nepotrebnog uticaja.\njedino casno bi bilo prema svom srpskom narodu da ceo vladajuci vrh da ostavke,sami cemo se braniti jer pored njih sve izgubismo!


Rumuniju je zahvatila politička kriza posle odbijanja predsednika Trajana Baseskua da potpiše dekret o imenovanju ministarke pravde Noriku Nikolaj koju je premijer predložio pre mesec dana.\nPremijer Kalin Popesku Taričeanu pozvao je večeras Baseskua da hitno potpiše dekret o imenovanju Norike Nikolaj na dužnost ministarke pravde jer je to njegova ustavna obaveza.\n"Rumunija ne može da sebi dozvoli da gubi više nedelja u očekivanju imenovanja ministra pravde", rekao je Taričeanu, naglasivši da se sa svakim danom "neopravdanog odlaganja, smanjuju šanse za povoljan izveštaj Evropske komisije o Rumuniji".\nTaričeanu je naveo da je ustavom predviđeno da premijer imenuje ministre i da to nije predmet pregovora premijera i predsednika države, koji ima obavezu da potpiše dekret o imenovanju.\nPosle mesec dana ćutanja Basesku je uputio premijeru otvoreno pismo u kojem je naveo da ne može da potpiše imenovanje Niroke Nikolaj za ministra pravde jer ona nema "profesionalni i moralni" autoritet za tu funkciju.\nPremijer je te optužbe odbacio kao subjektivne, nepouzdane i nedokazane.\nBasesku je, međutim, na sednici Vrhovnog saveta magistrata (CSM) ponovo izjavio da on neće potpisati imenovanje Norike Nikolaj za ministra pravde.\nNorika Nikolaj je pravnik, radila je više godina kao tužiteljka, a sada je senator u rumunskom parlamentu i jedan je od zamenika predsednika u Taričeanuovoj Nacionalnoj liberalnoj partiji (PNL).\nPredstavnici PNL i analitičari ocenjuju da se predsednik Basesku protivi da Norika Nikolaj bude ministar pravde zbog toga što je član Taričeanuove partije.\nIrački predsednik ODBIO DA IMENUJE kandidata za premijera


Prevazići barijere na relaciji Beograd-Priština\nPKS i RAS vode domaće firme na sajam KazBuild\nŠansa za srpske građevinare\nSocijalni partneri iz Austrije u poseti PKS\nPRIVREDNE VESTI | 26. Septembar 2014. | 17:20\nDijalogom do boljeg građevinarstva\nProblemi i rešenja za oporavak domaće građevinske industrije. Privrednici predložili niz mera, koje će PKS dostaviti Ministarstvu privrede i drugim resornim ministarstvima\nRazmatranjem problema i predlozima za oporavak građevinske industrije, u Privrednoj komori Srbije (PKS), počeo je dvonedeljni dijalog privrede, države i struke „Imate reč – budite deo rešenja“ sa ciljem da se zajedničkim naporima dođe do mera za unapređenje privrednog ambijenta.\nDa bi promenili funkcionisanje privrede Srbije na bolje moramo mnogo više da radimo, da državu učinimo jeftinom i efikasnom, da budemo mnogo odgovorniji i ne smemo dozvoliti da administracija zaustavlja privredne aktivnosti, rekao je Željko Sertić, ministar privrede u uvodnom delu skupa.\nSertić je izrazio očekivanje da će rezultat svakodnevnih razgovora biti sistematizovan i sređen dokument koji će pomoći u izradi programa mera za oporavak ukupne srpske privrede. Da bi taj program bio uspešan - mere moraju biti sistematizovane i koraci harmonizovani ka cilju, a to je oporavak privrede, zaključio je ministar.\nPrema Sertićevim rečima, država je prvi put kao prioritet i najvažniji cilj definisala ekonomiju, ali uslovi privređivanja ne mogu biti promenjeni sami od sebe već u dijalogu sa poslenicima privrede i akademskom zajednicom.\nDa bi država funkcionisala, mora da ima prihode, od poreza i od taksi, a ne od kredita i od zaduživanja, poručio je ministar privrede.\nMilivoje Miletić, vršilac dužnosti predsednika PKS rekao je da je cilj dijaloga u sektoru građevinarstva, industrije građevinskog materijala, stambene privrede i industrije nameštaja, da se sagleda stanje u tom sektoru i predlože mere za oporavak, razvoj i veće zapošljavanje.\nAca Popović, savetnik predsednika PKS, koji je bio i moderator skupa, izneo je podatak da je najveći pad od 25 odsto građevinska industrija zabeležila 2013. godine, dok je u ovoj godini imala pad od 7,8 odsto. Negativne tendencije izražene su i u zapošljavanju, izvođenju radova domaćih kompanija, proizvodnji građevinskog materijala...\nOčekuje se da nova zakonska regulativa u sektoru građevine uredi tržište sa jasnim procedurama i pravilima, podzakonskim aktima koja će zaživeti i primenjivati se u praksi.\nPKS je predstavila 18 mera za oporavak građevinske privrede, među kojima su rešenje problema dugovanja i unapred plaćenog PDV-a, smanjenje sive ekonomije, podsticaji izgradnji infrastrukture, veći priliv investicija, angažovanje domaće građevinske operative i ravnopravan tretman sa stranim kompanijama na tenderima za dobijanje velikih poslova, kao i udruživanje u konzorcijume.\nTokom višečasovne diskusije u PKS čuli su se brojni problemi u građevinarstvu, ali i konkretni predlozi. Zamerke građevinara bile su usmerene na neravnopravan tretman domaćih i stranih kompanija na tenderima i pojavljivanje domaćih kompanija samo kao podizvođača radova u velikim projektima, nemogućnost overe kupoprodajnih ugovora kod notara, težak položaj zaposlenih i oporezivanje i minimalnih zarada. Problem je pad kupovne moći srednje klase i nemogućnost kupovine stanova, pa je predloženo vraćanje subvencionisanih stambenih kredita. Razgovarlo se i o drvnoj industriji i kako je istaknuto, ta privredna grana uprkos teškoćama odoleva krizi, beleži suficit i dobre izvozne rezultate.\nMinistar Sertić, u završnici skupa pozvao je privrednike da preko PKS dostave ministarstvu predloge mera i da će svaka ozbiljna inicijativa biti detaljno razmotrena.\nDvonedeljni dijalog „Imate reč – budite deo rešenja“ organizuju Ministarstvo privrede i Privredna komora Srbije, u saradnji sa resornim ministarstvima sa nemerom da se, zajednički sa svim akterima na privrednoj sceni Srbije, markiraju ključne prepreke uspešnijem poslovanju i pronađe rešenje za probleme sa kojima se suočava privreda. Tokom dve nedelje razgovaraće se o svim ključnim privrednim granama trgovini, farmaciji, energetici, metalskoj industriji, , turizmu, IKT, kreativnoj industriji, saobraćaju, tekstilu, ekologiji, hemijskoj industriji. Cilj sastanaka je, da se u izgradnji poželjnije poslovne klime, mobiliše sav potencijal u pojedinim oblastima i da se rešenja do kojih se došlo u dijalogu ugrade u zakone i mere za brži privredni rast – za više investicija, efikasnije poslovanje i novo zapošljavanje. Od učesnika u dijalogu očekuje se da što konkretnije predoče problem sa kojim se susreću u poslovanju i obrazlože predloge za izmene zakona ili donošenje mera.


E-FISKALIZACIJA i E-FAKTURE – LOGIK\nU novoj 2022-oj počinje primena dva nova zakona i to tako da se najkasnije do 30. aprila mora primeniti novi Zakon o fiskalizaciji, dok se primena Zakona o elektronskom fakturisanju odvija etapno, tako što se delimično kreće od 1. maja 2022., pa se domen širi od 1. jula 2022. i konačno od 1.1.2023. godine kreće puna primena za sve obveznike.\nNova pravila koje donosi novi zakon o fiskalizaciji zahtevaće zamenu postojećih fiskalnih uređaja novim sistemima koji ispunjavaju tražene propise. Budite bez brige, kao i do sada, Logik poslovni softver u potpunosti će podržavati promene koje nas iščekuju.\nOsim povezivanja novog sistema sa Logik programom, kao što je bio slučaj i sa starim štampačima i kasama, neće biti nikakvih ključnih izmena u samom programu koje se tiču izdavanja fiskalnih računa.\nMolimo Vas da puštanje novog sistema u rad dogovarate sa nama i sa Vašim serviserom fiskalnih kasa.\nProšli smo proces odobrenja kod Poreske uprave, tako da sa Logik tehničkom podrškom treba da dogovorite termin puštanja novog sistema u rad. Krajnji zakonski rok za prelazak na novi sistem je 30. april 2022. godine.\nU međuvremenu, samostalno ili u saradnji sa svojim knjigovođom, trebalo bi preko portala E-porezi da prijavite svoje maloprodajne objekte. Podaci koje unosite u tu prijavu će se štampati na budućem fiskalnom računu, kao recimo Naziv poslovnog prostora. Takođe, nakon prijave maloprodajnih objekata, tj. maloprodajnih poslovnih prostora, na E-porezima možete se prijaviti i za finansijsku podršku za fiskalizaciju. Krajnji zakonski rok za prijavu za finansijsku podršku za fiskalizaciju je 31. januar 2022. godine.\n1. maja 2022. stupa na snagu Zakon o elektronskom fakturisanju kojim je propisano da sve fakture koje se izdaju pravnim licima javnog sektora moraju biti poslate elektronskim putem na Sistem Elektronskih Faktura (SEF). To znači da se od 1. maja 2022. fakture izdate javnom sektoru neće više registrovati preko Centralnog Registra Faktura (CRF), već preko novog sistema.\nDinamika stupanja Zakona na snagu je sledeća:\n1.5.2022. – pravna lica iz javnog sektora potpuno prelaze na novi sistem, a pravna lica iz privatnog sektora su u obavezi da pravnim licima iz javnog sektora šalju fakture preko novog sistema\n1.7.2022. – pravna lica iz privatnog sektora su u obavezi da primaju fakture od pravnih lica iz javnog sektora preko novog sistema\n1.1.2023. – pravna lica iz privatnog sektora potpuno prelaze na novi sistem\nKao i u slučaju fiskalizacije, Logik poslovni softver u potpunosti će podržavati promene koje nas iščekuju. Spremili smo direktnu komunikaciju Logik softvera sa SEF-om. Takođe, napravili smo integraciju i sa vodećim informacionim posrednicima koji su najavili da će se licencirati, ukoliko se neko od naših korisnika odluči da za fakture koristi usluge informacionih posrednika s obzirom na dodatne pogodnosti koje će oni nuditi.\nSvim korisnicima Logik softvera poslaćemo instrukciju za preuzimanje nove verzije i uputstva za podešavanje programa (u zavisnosti da li su izbrali rad direktno sa SEF-om ili preko informacionih posrednika), kao i uputstvo za korišćenje tj. upravljanje izlaznim i ulaznim fakturama. Ukoliko izdajete fakture pravnim licima javnog sektora, već od maja ćete biti u obavezi da radite preko novog sistema, dok svima ostalima ta obaveza nastupa u toku 2022., sredinom ili krajem godine.


MONDEM program: Uništeno 47,74 tona viškova naoružanja - Vijesti.me\nUNAPRIJEĐENE BEZBJEDNOST VOJNOG SKLADIŠTA "BREZOVIK"\nMONDEM program: Uništeno 47,74 tona viškova naoružanja\nMondem program (Foto: Ministarstvo odbrane Crne Gore)\nMINA 7. mart 2016, 20:56 ažurirano 11. februar 2019, 08:03\nMONDEM programom prošle godine uništeno je 47,74 tona viškova naoružanja i značajno unaprijeđena bezbjednost vojnog skladišta „Brezovik, ocijenio je Nadzorni odbor tog programa.\nDanas je u Ministarstvu odbrane održan sastanak Nadzornog odbora MONDEM programa, kome su prisustvovali resorni ministar Milica Pejanović Đurišić, stalni predstavnik UNDP-a u Crnoj Gori Fiona Mekluni, šefica Misije OEBS-a u Crnoj Gor Janina Hrebičkova i načelnik Generalštaba Vojske Crne Gore admiral Dragan Samardžić.\nIz tog resora su kazali da je na sastanku usvojen Izvještaj o realizaciji MONDEM programa za prošlu godinu.\n“Prošle godine u okviru ovog programa uništeno je 47,74 tona viškova naoružanja, a značajno je unaprijeđena i bezbjednost vojnog skladišta „Brezovik“, navodi se u saopštenju .\nRazmatrani su, kako se dodaje, planovi sprovođenja sljedećih faza uništenja viška municije i unapređenja bezbjednosti skladišta municije i naoružanja, čija će dinamika realizacije zavisiti od raspoloživih finansijskih sredstva.\n“Nadzorni odbor MONDEM programa je ocijenio uspješnim realizovane aktivnosti, ističući da je MONDEM program značajno doprinio bezbjednom rješavanju viška municije u Crnoj Gori. Naglašena je činjenica da je, do sada, kroz ovaj program ukupno uništeno 1542 tone viška municije, što čini oko 80 odsto od planiranih količina za uništenje”, kazali su iz Ministrastva.\nOni su kazali da je, konstatujući dobru međusobnu podršku i koordinaciju, realizovanu kroz partnerski odnos i posvećenost implementaciji MONDEM Programa između Ministarstva odbrane, misija OEBS-a i UNDP-a u Crnoj Gori, dogovoreno da se primjena MONDEM programa produži do kraja naredne godine, radi obezbjeđivanja neophodnih sredstava za realizaciju svih planiranih aktivnosti.